Da je sigurnosna situacija u Bihaću kada je u pitanju migrantska kriza odavno narušena, dokazuju brojni snimci svakodnevnog priliva migranata koje redovno budu objavljeni u medijima i na društvenim mrežama.\nPosljednji snimak pokazuje još jedan sukob migranata koji je zabilježen večeras u Žegarskoj aleji u ulici 5. korpusa u Bihaću.\nU Aleji je sve veći broj migranata i česti su sukobi među njima, a zbog kojih, kako kažu mještani, ne smiju mirno da se kreću.\nPolicija je večeras stigla, zadržala se deset minuta u razgovoru s migrantima, koji su se nakon toga razbježali. Na snimku se vide građani sa djecom koji su bili uplašeni.\nAsim Kamber o pretresu njegovog stana: Ne mogu reći gdje sam, javit ću se istražiteljima, nisam ništa uradio


Elon Musk: Budućnost Tesla funkcija za potpuno autonomnu vožnju :: Mobilni Svijet Montenegro\nElon Musk: Budućnost Tesla funkcija za potpuno autonomnu vožnju\nElon Musk je nedavno najavio da bi Tesla funkcija u koju se danas uloži nekoliko hiljada dolara korisnicima jednog dana mogla da se isplati, te im donese zaradu od čak 100 hiljada dolara.\nUlaganje u budućnost…Elon-a Musk-a\nU pitanju je opcija za potpuno autonomnu vožnju u Tesla vozilima, koja trenutno košta sedam hiljada dolara. Već od 1. jula bi cijena trebalo da se popne na osam hiljada, a očekuje se da u budućnosti i dalje raste. Sistem trenutno nije ni blizu potpuno autonomnoj vožnji, ali dolazi u paketu sa kompjuterom i kamerama koji će se koristiti kada vozila budu postala potpuno autonomna. Vozila već mogu da preuzmu ograničenu kontrolu, ali samo uz prisustvo ljudskog vozača, a ime koje ukazuje na „potpuno autonomnu vožnju“ označeno je kao dezinformacija, posebno nakon saobraćajnih nezgoda čiji su uzrok bile upravo autonomne funkcije.\nCijena funkcije za autonomnu vožnju konstantno raste, a Musk je najavio da će vozila moći da budu više samostalna do kraja 2020. godine, što znači da će korisnike moći da transportuju bez većih ljudskih intervencija. Tom prilikom je dodao da je to još jedan korak ka potpuno samostalnim vozilima, te da će oni koji funkciju pazare na vrijeme već 2021. od nje moći da imaju koristi. Naime, kada autonomna vozila budu stupila na scenu funkcija bi mogla da košta i do 100 hiljada dolara.\nOni koji na vrijeme nabave autonomnu funkciju biće u velikoj prednosti, te će ono što su kupili za „tek“ sedam hiljada dolara uskoro vrijedeti mnogo više. Tako bar tvrdi Musk, pa ostaje da se vidi da li je u pitanju istina ili tek dobra reklama.


Potpisan ugovor za regionalne centre za upravljanje otpadom\nTanjug 13. juna 2022. 12:56\nBEOGRAD – Ministarka zaštite životne sredine Irena Vujović i potpredsednik Evropske banke za ovnovu i razvoj (EBRD) Alen Piju potpisali su danas sa direktorima lokalnih javnih komunalnih preduzeća ugovore za izgradnju savremenih regionalnih centara za upravljanje čvrstim otpadom Sremskoj Mitrovici i Pirotu.\nPotpisivanju ugovora s direktorima preduzeća „Regionalna deponija Pirot“ Nebojšom Ivanovim i „Regionalna deponija Srem-Mačva“ Radetom Živkovićem, prisustvovao je direktor regionalne kancelarije Francuske agencije za razvoj (AFD) za Zapadni Balkan Dominik Otberg, te gradonačelnici Sremske Mitrovice i Pirota Svetlana Milovanović i Vladan Vasić.\nVrednost danas potpisanih ugovora je 25 miliona evra, a čitavog Projekta upravljanja čvrstim otpadom je 150 miliona evra i on bi trebalo da pokrije potrebe odlaganja i obrade otpada 50 lokalnih samouprava u Srbiji.\nProjekat se finansira kreditom za koji su EBRD i AFD dali po 75 miliona evra.\nDo sada su potpisani ugovori za četiri regionalna centra u Valjevu, Užicu, Novoj Varoši i Somboru, odnosno sa današnjim ugovorima za centre u Pirotu i Sremskoj Mitrovici gradiće se ukupno šest regionalnih centara za upravljanje otpadom.\n„Upravljanje čvrstim otpadom u Srbiji je jedan od najvećih ekoloških problema. Vlada Srbije je izuzetno posvećena ovom problemu, a zahvaljujući ovim projektima rešićemo taj problem u 50 opština u Srbiji“, izjavila je ministarka Vujović.\nDodala je da je u toku pripremanje tenderske dokumentacije radi izbora izvođača radova, što se, kako kaže, radi maksimalno brzo zahvljajujući podršci evropskih partnera.\nVujovićeva je navela da su koristi višestruke, pre svega u oblasti zaštite životne sredine i povećanja kvaliteta života građana.\n„Isto tako ćemo povećati procenat reciklaže u Srbiji kako bi poštovali principe cirkularne ekonomije i ispunjavali obaveze iz zelene agende kojoj smo izuzetno posvećeni kao Vlada“, naglasila je ministarka ekologije.\nDodala je da izgradnja regionalnih centara govori o ozbiljnosti Vlade u nameri da izgradi zelene infrastrukturu i da su ovakvi projekti od kapitalnog značaja.\nVujovićeva je zahvalila EBRD-u za pomoć u poslu zamene kotlova u kragujevačkoj toplani koji je realizovan u rekordno kratkom roku.\nMinistarka je istakla da Vlada Srbije ulaže napore kako bi što pre promenila ekološku sliku Srbije nabolje zarad zdravije i čistije budućnosti zemlje.\nOtberg je ocenio da će zajednička investicija AFD-a i EBRD-a doneti konkretne rezutate u smislu boljeg upravljanja otpadom i boljeg života građana i životne sredine.\n„Ovaj projekat plod je višegodišnjeg nagažovanja Francuske agencije za razvoj koja podržava Srbiju u postizanju ključnih reformi koje se odnose na održivi zeleni razvoj. U sklopu ove inicijative, nastavićemo da investiramo veoma intenzivno narednih godina u ključne projekte u Srbiji i regionu“, rekao je regionalni direktor AFD-a.\nDirektor regionalne kancelarije EBRD-a Piju naveo je da će potpisani ugovori značajno poboljšati standarde upravljanja otpadom.\n„Zahvalio bih ministarki Vujović zbog posvećenosti koju pokazuje na rešavanju problema nedostatka infrastrukture za upravljanje otpadom, koji je jedan od najvećih izazova države u sektoru zaštite životne sredine i ima uticaj na kvalitet života ljudi i ekonomsku konkurentnost“, rekao je Piju.\nNajavio je da će EBRD finansirati projekte iz oblasti zaštite životne sredine u javnom i privatnom sektoru i najavio da će sutra posetiti Vinču gde banka ima nameru da finansira projekat javno-privatnog partnerstva.\nPiju je pohvalio efikasnost s kojom se rešava problem zagađenja vazduha u Kragujevcu kroz zamenu kotlova za daljinsko grejanje i ocenio da bi bilo sjajno kada bi se na ovaj način radilo i u ostalih 36 zemalja u kojima EBRD vodi slične projekte.\nPiju je naglasio da rešavanje problema otpada nije samo stvar investicija, već i promene svesti građana, koji treba da nauče da proizvode manje smeća i prilagode se cirkularnoj ekonomiji.


Predsjednik Joe Biden govori u Philadelphiji 14. juna 2022.\nPredsjednik Joe Biden branio je svoj rad na polju ekonomije na konvenciji federacije američkih sindikata u Philadelphiji u trenutku dok na Wall Streetu raste strah od recesije, a predsjednik pokušava da produbi svoje odnose sa sindikatima, i poboljša rejting popularnosti među demokratama.\n"Wall Street nije izgradio ovu zemlju, srednja klasa je izgradila ovu zemlju", istakao je Biden, dodajući da ako bi investicioni bankari stupili u štrajk, ne bi se mnogo toga promijenilo u američkoj ekonomiji.\n"Ne želim više da čujem laži o nesmotrenoj potrošnji. Mi mijenjamo živote ljudima!", rekao je Biden.\nStrahovi da bi Federalne rezerve mogle da uspore rast američke ekonomije u pokušaju da obuzdaju inflaciju doprinijeli su velikom padu berzanskog prosjeka S&P 500, što bi mogla da bude najava recesije.\nBiden je govorio pred oko 2.000 članova sindikata, lidera i državnih i lokalnih zvaničnika na Konvenciji Američke federacije rada i Kongresa industrijskih organizacija (AFL-CIO) koja se održava na svake četiri godine, i na kojoj lideri sindikata dogovaraju strategiju za buduće aktivnosti. Federacija sadrži 57 sindikata, odnosno ima članstvo od 12,5 miliona radnika.\nPredsjednik je također podsjetio na redove za hranu i radna mjesta zatvorena za vrijeme bivšeg predsjednika Donalda Trumpa, podstaknute pandemijom Covida-19, i ukazao da je stopa nezaposlenosti danas na rekordno niskom nivou.\n"Kakav kontrast... Obični ljudi su po sat vremena čekali u redu na kutiju hrane, dok je predsjednikova politika stvorila više milijardera nego ikada u američkoj historiji", istakao je Biden.\nBiden, koga radnički lideri pozdravljaju kao predsjednika koji je prijatelj sindikata, nastavlja da podržava radničko udruživanje i kolektivno pregovaranje, a Bijela kuća računa da će sindikati pomoći demokratama da odnesu pobjedu na novembarskim izborima za Kongres.\nPodrška sindikata je bila izuzetno važna za Bidenovu pobjedu u ključnim državama na izborima 2020. Za Bidena je glasalo 57 posto porodica u kojima je neko član sindikata, u odnosu na 40 posto koliko je glasalo za Trumpa, prema podacima organizacije Edison Research.\nPredsjednik je smijenio vladine zvaničnike koje sindikati smatraju neprijateljski nastrojenim prema organizovanom radu, ukinuo pravila iz Trumpove ere kojima su oslabljene zaštite za radnike, i formirao radnu grupu Bijele kuće da bi se preokrenuo decenijama dugi trend opadanja broja članova sindikata.\nBiden se nedavno sastao sa novom generacijom sindikalnih organizatora u Bijeloj kući, upozorio velike kompanije da će njihovi radnici pokušati da se udruže uz njegovu podršku, i također stao iza inicijative na Capitol Hillu koja omogućava staferima u Kongresu da i sami formiraju sindikat.\nMeđutim, samo 10,3 posto američke radne snage je zastupao neki sindikat 2021. godine, što je pad od više od 30 posto u odnosu na 1950-te, saopštila je Bijela kuća u februaru. Te brojke su još niže u privatnom sektoru, gdje je članstvo sindikata opalo na 6,1 posto 2021. sa 16,8 posto iz 1983.


Vrhovni sud potvrdio presudu Mamiću od 6,5 godina zatvora\nTanjug 15. marta 2021. 20:27\nZAGREB – Hrvatski Vrhovni sud potvrdio je danas presudu osječkog Županijskog suda kojom je odbegli predsednik Dinama iz Zagreba Zdravko Mamić osuđen na šest i po godina zatvora zbog nelegalnog prisvajanja novca iz tog fudbaskog kluba.\nVrhovni sud je njegovom bratu Zoranu Mamiću smanjio kaznu zatvora sa četiri godine i 11 meseci na četiri godine i osam meseci, a bivšem porezniku Milanu Pernaru sa četiri godine i dva meseca na tri godine i dva meseca, saopšteno je iz tog suda.\nNajviše hrvatsko sudsko telo ukinulo je presudu u delu koji se odnosi na optužbu da je Zoran Mamić podsticao Pernara na zlouporabu, a u tom delu je naloženo ponovljeno suđenje, prenela je Hina.\nVrhovni sud je potvrdio presudu prema kojoj su optuženi izvlačenjem novca od transfera igrača, utajom poreza i drugim nezakonitostima oštetili zagrebački klub za oko 116 miliona kuna (15,3 miliona evra).\nVrhovni sud je odbio optužbu tužilaštva koja se odnosi na oduzimanje tri nekretnine upisanog vlasništva supruge Zdravka Mamića objasnivši da se imovina stečena krivičnim delom može oduzeti samo ako je stečena nakon 21. septembra 2009. godine.\nSud je dodao da je u preostalom delu potvrđena prvostepena presuda kojom se od Pernara oduzima imovinska korist od dva miliona kuna, od Zdravka Mamića 52 miliona kuna, a od Vrbanovića 25 miliona kuna.\nZdravko Mamić, koji je uoči izricanja prve presude na osječkom Županijskom sudu pobegao pred hrvatskim pravosuđem, zajedno sa drugim optuženima od početka odbacuje optužbe o organizovanom izvlačenju novca iz zagrebačkog kluba, dok za prvostepenu presudu tvrdi da je nezakonita, dodaje Hina.


TUMAČENJE SNOVA. Detaljno ovde...\nOno što vidimo u snu ima značenje čija interpretacija može da bude od velike koristi. Naučnici rade na projektu koji će omogućiti deponovanje snova u jedan elektronski centar koji će moći da dekodira san dajući nam savete za budućnost. Da li će to neko pokušati da upotrebi protiv nas samih, to će se tek videti, velika je verovatnoća ...\nPSIHOANALIZA SNOVA. Detaljno ovde...\nVeoma je značajno protumačiti aktivnost snova, jer ona izvire iz nesvesnog, koje zna sve o nama, i prošlost i sadašnjost i budućnost. Otud potiče verovanje da je ono što vidimo u snu, premijera onoga što će nam se dogoditi na javi ...


Dok je erbas A-330 leteo ka Beogradu u subotu uveče, još jedan avion Er Srbije, erbas A320 krenuo je istog dana, samo ujutru u 6.15 za Šangaj po drugu turu pomoći Srbiji u borbi protiv virusa korona.\nAerodrom kineska pomoć\nAleksandar Vučić, predsednik Srbije, zahvalio je kineskom predsedniku Siju Đinpingu, Komunističkoj partiji Kine i kineskom narodu na medicinskoj pomoći koja je stigla u Srbiju.\nVučić je na aerodoromu Nikola Tesla, po dolasku prvog aviona iz Kine, istakao da je sve to besplatna pomoć i velika podrška Kine. Predsednik je izrazio i zadovoljstvo što Srbija ima avione A-330 i A-320, kojima ovolika pomoć može da se dopremi.\nU paketima na kojima piše „čelični prijatelji, delimo dobro i zlo”, nalaze se maske, rukavice, zaštitna oprema i, što je najvažnije, u Srbiju je stiglo i šestoro vrhunskih epidemiologa iz područja Vuhana u Kini koji je bio najpogođeniji virusom korona.\nBerislav Vekić, državni sekretar Ministarstva zdravlja, rekao je da će kineskim stručnjacima domaćin biti Ministarstvo odbrane i da je već napravljena satnica gde će oni sve boraviti i koje edukacije će sporovoditi na klinikama.\n- Do sada je održano desetak video-konferencija sa kineskim stručnjacima, što je pomoglo u uvođenju novih mera za sprečavanje širenja virusa i načinu lečenja. Njihova pomoć će biti od izuzetnog značaja - rekao je Vekić i naveo da će kineski medicinari primeniti u Srbiji neke svoje metode i iskustvo u vezi sa lečenjem zaraženih od korona virusa.\nPodsetimo, u Srbiji je do jutros registrovano 188 ljudi koji su pozitivni na virus korona. U Srbiji je do sada od istog preminuo jedan čovek. Predsednik Vučić je u subotu uveče najavio pooštrene mere tokom vanrednog stanja, pa će tako od ove nedelje posle podne policijski čas trajati od 17 do 5 sati.


3.decembar Međunarodni dan osoba s invaliditetom, prigodno obilježen i u Sarajevu\nKoordinacioni odbor udruženja osoba sa invaliditetom Kantona Sarajevo, Ministarstvo za rad, socijalnu politiku raseljena lica i izbjeglice Kantona Sarajevo i MyRight Ured u BiH 3. decembra 2019.godine su organizovalisvečani prijem u povodu obilježavanja 3.decembra Međunarodnog dana osoba sa invaliditetom.\nTemaobilježavanja 3.decembra Međunarodnog dana osoba sa invaliditetom, koju je prihvatio Koordinacioni odbor udruženja osoba sa invaliditetom Kantona Sarajevo za 2019.godinu "Naše je pravo kvalitetno inkluzivno obrazovanje".\nPrijemu su prisustvovali predstavnici organizacija osoba sa invaliditetom i drugih nevladinih organizacija, predstavnica MyRight Ured u BiH, predstavnici federalnih ministarstava, kantonalnih ministarstava, Grada Sarajeva, općina, javnih ustanova, tepredstavnici medija.\nMinistar za rad, socijalnu politiku, raseljena lica i izbjeglice Kantona Sarajevo Malik Garibija, koordinatorica MyRighta u BiH Binasa Goralija i Fikret Zuko predsjednik Koordinacionog odbora udruženja osoba sa invaliditetom Kantona Sarajevo , u svojstvu domaćina, pozdravili su prisutne i zahvalili im na dolasku.\nU svojim obraćanjima govorili su o stepenu implementacije Konvencije o pravima osoba s invaliditetom, Preporukama koje je država BiH dobila od UN Komiteta za prava osoba sa invaliditetom, Agendi održivog razvoja 2030, federalnoj Strategiji i implementaciji Akcionog plana, sa posebnim fokusom na položaj osoba sa invaliditetom u Kantonu Sarajevo i kvalitetnom inkluzivnomobrazovanju. Posebno su insistirali na jedinstvu pokreta osoba sa invaliditetom, građenju partnerskih odnosa sa institucijama vlasti, nužnosti jačanja kapaciteta osoba sa invaliditetom i njihovih organizacija, te ulozikoje bi trebale imati institucije vlasti na svim nivoima.\nMinistar Garibija je posebno istakao dobru saradnju sa Koordinacionim odborom što je rezultiralo određenim aktivnostima, u cilju građenja društva jednakih mogućnosti.\nMuzički program u toku svečanosti izveli su učenici Centra za slijepu djecu i omladinu iz Sarajeva, predvođeni profesom Ismetom Dedićem.


CEAS o protestu: Pokušaj slabljenja pozicije Srbije u dijalogu sa Prištinom - Politika - Dnevni list Danas\nPočetna » Politika » CEAS o protestu: Pokušaj slabljenja pozicije Srbije u dijalogu sa Prištinom\nDanas Online08.07.2020. 13:16\nCentar za evroatlantske studijeDijalog Beograda i PrištineProtestSkupština Srbije\n2 reagovanja na “CEAS o protestu: Pokušaj slabljenja pozicije Srbije u dijalogu sa Prištinom”\nProcena tj.analiza vam je zaista „duboka“,ne podržavam huligane i neo naciste,suprotno,ali ovakve konstatacije kao da su pisane u nekoj kancelariji sekretara Gradskog Komitea komunista…jednostavno,vlada,institucije,predsedništvo,ne deluje efikasno! uvek vam neko kriv za vašu nesposobnost i marifetluke.Da sastavite sve diplome zajedno,prosek u SNS u vam završena osnovna škola.I vas neko da posluša…samo budala.\n„Sa žaljenjem konstatujemo da dimne bombe, baklje i sporadična policijska brutalnost, nažalost privlače ovih dana više pažnje Zapadnim medijima nego mnogi pozitivni trendovi u Srbiji.“\nKoji su to pozitivni trendovi u Srbiji? Čitate li vi uopšte izvještaje relevantnih evropskih i američkih institucija o Vučićevoj oligarhiji u zadnjih 2 godine?\nPolitika • 11.06.2021. 16:17\nKurti: U utorak u Briselu je zakazan sastanak o dijalogu, a ne nastavak dijaloga


Zalužani za nastavak šampionata - PLUMRACE\n16. 06. 2018. Comments (0) Views: 971 Autosport, Kružne trke\nPosle pauze od četiri godine Zalužani kraj Banjaluke opet su u funkciji auto sporta na kružnim stazama i to na regionalnom nivou. U subotu 16. juna prvi deo dana pripao je kvalifikacionim treninzima za Otvoreni šampionat Srbije, prvenstava Hrvatske, BiH i Republike Srpske.\nZalužani subota 2018 f\nZahvaljujući pomenutoj činjenci posle dužeg vremena tokom kvalifikacija moglo se videti da uzbuđenja ne vladaju samo u klasama gde su jugići, već i u diviziji 3 gde se za prvo startno mesto nadmetalo 24 takmičara u automobilima raznih specifikacija.\nBrifing Zalužani 2018\nGrmelo je tokom dana dva puta po 15 minuta za jugiče a „ostali“ su imali na raspolaganju po 20 minuta. Finale subotnjeg dana pripalo je trkama u divizijama 3, 4 i 5 za prvenstva Hrvatske, BiH i republike Srpske.\nMladen Simeunović Zalužani subota 2018\nNedeljni takmičarski dana startuje u 12 sati sa divizijom 3.\nStartne liste za nedeljnu trku po divizijama\nDivizija 1 Startna lista\nDivizija 2 Startna lista\nDivizija 3 Startna Lista NEDELJA\nDivizija 4 Startna Lista NEDELJA\nDivizija 5 Startna Lista NEDELJA\nTagovi: BiH i Republike Srpske, Hrvatske, regionalna trka, šampionati, Srbije, Zalužani\n» Autosport, Kružne trke » Zalužani za nastavak šampionata


Kabul: Broj poginulih u samoubilačkom napadu povećan na 48\nSamoubilački napad u Kabulu: Poginula najmanje 31 osoba\nVisoka komesarka EU za vanjsku politiku i sigurnost Federica Mogherini i premijer Izraela Benjamin Netanyahu prisustvovali su zajedničkom radnom doručku sa šefovima diplomacija članica EU\nnaslovnica > svijet, dnevni naslovi 11.12.2017 Şerife Çetin Brisel\nFotoreporter: Dursun Aydemir - Anadolu Agency\nBRISEL (AA) – Šefica evropske diplomacije Federica Mogherini izjavila je kako je jedino realno rješenje bliskoistočne krize da Jerusalem bude glavni grad i Palestine i Izraela u njihovim granicama iz 1967. godine, javlja Anadolu Agency (AA).\nVisoka komesarka Evropske unije za vanjsku politiku i sigurnost Mogherini i premijer Izraela Benjamin Netanyahu prisustvovali su zajedničkom radnom doručku sa šefovima diplomacija članica Evropske unije koji će danas u Briselu održati sastanak Vijeća za vanjsku politiku.\nIstičući kako je Netanyahuova posta Briselu historijska prilika, Mogherini je pred početak sastanka podsjetila da već 22 godine niti jedan izraelski premijer nije posjetio institucije Evropske unije. Dodala je da je to predugo čekanje kada su u pitanju prijatleji i partneri kakvi su EU i Izrael.\nOna je kazala da će glavna tema razgovora biti bliskoistočni mirovni proces, ali da će šefovi diplomacija zemalja EU sa Natenyahuom razgovarati i o nizu bilateralnih i regionalnih tema.\n“Netanyahuova posjeta Briselu došla je u pravo vrijeme. U interesu i Izraela je da se pronađen održivo i trajno rješenje izraelsko-palestinskog konflikta. Posebno mu je to u interesu sa sigurnosnog aspekta. Zato će EU intenzivirati svoje napore da u saradnji sa saveznicima obnovimo bliskoistočne mirovne pregovore“, poručila je Mogherini.\nMogherini je također kazala da EU zagovara jasan stav o dvodržavnom modelu kao jedinom realnom i održivom rješenju i to na način da se formiraju države Palestina i Izrael u granicama iz 1967. godine i da Jerusalem bude glavni grad obje te zemlje.\nŠefica evropske diplomacije kazala je da je neophodno spriječiti eskalaciju tenzija na Bliskom istoku i osudila sve napade na Jevreje u Evropi i Izraelu.\nTrump: OPEC-ova nastojanja nisu dobra\nMogherini stigla u posjetu Crnoj Gori\nReforme u oblasti vladavine prava i uprave prioritetan posao\nDonald Trump bi mogao napustiti susret s Kimom Jong-unom


Oni nemaju vremena za kukanje, prionuli su na posao i traže nova tržišta i nove kupce – PRESSA\nNjegovi proizvodi se koriste u zemljama Bliskog Istoka, SAD-a, Južne Koreje i drugim. Zahvaljujući CE certifikatu proizvodnje prema svjetskim standardima, omogućena im je međunarodna saradnja.\nDugoročne i kratkoročne saradnje uspostavili su sa firmama širom svijeta, poput Ecosystem Haus iz Južne Koreje, Keep Company iz Iraka, REMS Immobilien iz Njemačke, A-Group Austrija i druge, piše BiznisInfo.\n“Najsretniji smo kada vidimo kamione koji idu prema Austriji, Njemačkoj, Sloveniji… Upravo smo poslali isporuku našim partnerima u Salzburgu. Kada je u pitanju austrijsko tržište, imamo i distributere u Grazu, Klagenfurtu i Vilachu. Polako širimo i listu partnera u Njemačkoj i Holandiji. Kada je region u pitanju, tu spadamo među lidere i imamo stalne kupce u Hrvatskoj, Srbiji i Crnoj Gori. Pored proizvoda od lima, novitet u ponudi Limometala su proizvodi za suhu gradnju. Pored proizvoda za suhu gradnju radimo i montažu istih, a trenutno radimo na izgradnji hotela Luna koji se nalazi između Bihaća i Cazina”, kaže direktor Limometala Mensur Mulalić.\n“Ni ova godina nije obećavajuća, ali nemamo vremena za kukanje. Moramo prionuti na posao i pronaći nova tržišta i nove kupce da bi se nadoknadili gubici nastali zbog činjenice da se sve manje gradi u Bosni i Hercegovini. I 2021. godina za nas će biti izazov, ali vjerujem u svoje saradnike i da ćemo zajedničkim snagama prebroditi sve probleme i sačuvati sva radna mjesta u Limometalu”, zaključuje Mulalić.


Vreme 1027 - Portret savremenika – muftija Muamer Zukorlic: »Ajatolah« sa dve zene\nOd "Blica" – sto miliona evra, od Srbije – autonomiju za Sandžak, od Ketrin Ešton – međunarodne posmatrače, a od Bošnjaka u matici i dijaspori – po jedan procenat ličnih prihoda za "finansiranje projekata od nacionalnog značaja". To je samo deo zahteva koje je u poslednje vreme na razne adrese razaslao Muamer Zukorlić, glavni muftija Islamske zajednice u Srbiji.\nDuhovniku koji voli luksuz i oružje nije bilo teško da spisak sačini i dâ mu ozbiljnu težinu: što činjenjem, što nečinjenjem, beogradske vlasti već godinama uspešno neguju rast njegovog uticaja u Sandžaku i njegovu sve očigledniju radikalizaciju. Primera je mnogo – od registracije Islamske zajednice sa Ademom Zilkićem na čelu i centrom u Beogradu i čuvenog organizovanja bajramskog prijema u Domu Narodne skupštine u vreme vlade Vojislava Koštunice (na kome nije bilo mesta za Zukorlića i njegove pristalice) do ovogodišnjih brljotina vezanih za formiranje Bošnjačkog nacionalnog veća (zbog kojih niko nije odgovarao). Ne bi trebalo zaboraviti ni "veštačko" pomirenje dvojice dugogodišnjih sandžačkih rivala – Rasima Ljajića i Sulejmana Ugljanina, omogućeno ulaskom u vladajuću koaliciju na republičkom nivou, što je dovelo do stvaranja praznog opozicionog prostora, koji je Zukorlić spremno zauzeo. I progovorio glasom primamljivim za znatan broj sve siromašnijih i sve očajnijih sugrađana, kojima država u kojoj žive godinama nije uputila nijedan baš ubedljiv dokaz da pokušava da učini nešto u cilju rešavanja teške socijalne i ekonomske situacije. Recept je godinama proveravan na prostoru nekadašnje Jugoslavije: za sve naše nevolje krivi su oni drugi, oni koji nas ugnjetavaju samo zato što smo pripadnici te i te nacije i te i te vere.\nNe bez razloga, danas se govori o "ajatolahizaciji" Zukorlićevog delovanja (originalni termin za najvišu versku titulu kod muslimana, zahvaljujući ajatolahu Homeiniju, dobio je novo značenje koje podrazumeva da verski lider ima i ulogu političkog vođe). Ima i pretpostavki o njegovoj želji da bude "Nelson Mandela bošnjačkog naroda". Prema nekim tumačenjima, dolasku do faze koja je inspirisala takva tumačenja pripomogli su i međunarodni zvaničnici koji godinama nisu propuštali priliku da se sretnu sa sandžačkim muftijom i dodatno pothrane njegove (neumerene) ambicije.\nIGRANJE S VATROM: Na još jedan značajan doprinos brzom prelasku puta od mladog, perspektivnog, obrazovanog duhovnika do političkog vođe sklonog ekstremnim zahtevima i odgovarajućim modelima delovanja ukazao je i sam Zukorlić: u javnim nastupima svoj prelazak na teren politike već je pravdao podsećajući na primere pojedinih vladika Srpske pravoslavne crkve, poput Amfilohija Radovića i Artemija Radisavljevića.\nBez obzira na stepen u kome su pomenuti faktori uticali na "razmahivanje" Zukorlića, nesumnjivo je da je za aktuelne uzlete, ipak, najzaslužniji specifičan sklop njegove ličnosti. Jer, ne bi baš svako na njegovom mestu, bez obzira na "spoljne faktore", uspeo da izgradnju vrtića na spornom zemljištu iskoristi za podsticanje demonstracija na kojima su četiri policajca povređena i nakon kojih su četiri učesnika uhapšena. I da nakon toga zatraži internacionalizaciju problema zbog "sve učestalije pojave diskriminacije i kršenja prava na verskoj i etničkoj osnovi".\nNe bi baš svako na njegovom mestu uspeo ni da, samouvereno, izgovori sledeću preteću tvrdnju: "Igranje Sandžakom znači poigravanje sa ovim delom Srbije. Država je kao zgrada u kojoj stanari mogu da se vole ili ne vole. Ukoliko većinski stanari odluče da zapale jedan stan, rizikuju da se upali cela zgrada. Zato se nije igrati vatrom. Ili će nam svima biti lepo, ili će vatre biti do vrha. Samo naša kuća goreti neće." Niti bi svakom na njegovom mestu palo na pamet da povodom fotomontaže, na kojoj je prikazan u pravoslavnoj svešteničkoj odori, od vlasnika i uredništva lista koji je objavio "humoristički prilog", zatraži izvinjenje i – "simboličnu nadoknadu od 100 miliona evra"! I verovatno da ne bi baš svaki drugi potencijalni duhovnik na Zukorlićevom mestu "potpisao" izjavu prema kojoj se "Vlasti u Srbiji odnose prema Sandžaku isto kao Milošević prema Kosovu" te da "samo ima manje pendreka i batinanja" dok su "prava Bošnjaka ugrožena kao što su bila prava Albanaca".\nPLAN I PROGRAM: Nije, pri tom, reč o "šamaranju" u skladu sa trenutnom inspiracijom i zatečenim povodom. U celoj priči postoji i plan: nakon brojnih ocena o muftijinim političkim ambicijama, prošle sedmice je i zvanično najavljeno formiranje nove političke partije na čijem čelu će biti brat Zukorlićeve mlađe supruge Emir Elfić. Iza nove stranke, prema svim najavama, stajaće glavni muftija lično (sam muftija, ne tako davno, bio je nosilac liste Bošnjačke kulturne zajednice na izborima za Nacionalni savet Bošnjaka, ali za otvoreno preuzimanje funkcije predsednika stranke, izgleda, ipak nije spreman).\nZukorlić zvanično tvrdi da će formalno držati neutralan odnos prema partiji koju će predvoditi Elfić, ali da će neformalno podržati svakoga ko će da "skloni ovo zlo". U nastavku njegovog objašnjenja dodaje se i da je "borba za opstanak Bošnjaka" imala prvo poluvreme na izborima za Bošnjački nacionalni savet, te da će do zaokreta doći "nakon drugog poluvremena", to jest sledećih lokalnih izbora.\nPostoji i program – autonomija Sandžaka, pri čemu se, prema objašnjenju Džemaila Suljevića, "misli na celovitu teritoriju u njenim istorijskim granicama, što podrazumeva deo teritorije koji se nalazi u Crnoj Gori". Suljević je, inače, predsednik Odbora za obnovu Narodnog vijeća Sandžaka, čiji će osnovni cilj biti vraćanje autonomije tom delu Srbije "po ugledu na tzv. partizansku autonomiju od 1943. do 1945. godine". Prema objašnjenju Suljevića, Odbor je privremeno telo koje bi trebalo da pripremi potrebna dokumenta po kojima će raditi buduće Narodno vijeće. Obnavljanje Narodnog vijeća Sandžaka predviđeno je Deklaracijom usvojenom 14. jula ove godine, na Bošnjačkom saboru koji je sazvalo (nepriznato) Bošnjačko nacionalno vijeće, konstituisano pod okriljem Bošnjačke kulturne zajednice i – muftije Zukorlića.\nINTERNACIONALIZACIJA: Šta još stoji u (Zukorlićevoj) Deklaraciji: da su "Bošnjaci konstitutivni narod u Srbiji". Od predsednika i Vlade Republike Srbije, potom, zahteva se "hitno organizovanje razgovora sa legitimnim predstavnicima bošnjačkog naroda, u cilju rješavanja ustavnog statusa Bošnjaka". Sabor, dalje, "najoštrije osuđuje pravni i politički barbarizam Ministarstva za ljudska i manjinska prava, sa jasnom diskriminacijom i elementima rasizma nad Bošnjacima" i "zahtijeva hitnu smjenu ministra Čiplića i utvrđivanje krivične odgovornosti učesnika falsifikovanja izborne volje Bošnjaka". A "u cilju internacionalizacije pitanja diskriminacije nad Bošnjacima u Srbiji, Sabor formira poseban odbor"…\nPosle demonstracija zbog vrtića, ovog vikenda vanredno se sastao Sveopšti sabor Islamske zajednice u Srbiji i pozvao Bošnjački nacionalni sabor da ubrza pripreme za obnovu autonomije Sandžaka, a građane da se "solidarišu u građanskoj neposlušnosti prema vlastima i prorežimskim političkim strankama". U zaključcima je ocenjeno i da "otimanje zemljišta u naselju Hadžet (na kome bi trebalo da bude izgrađen vrtić) predstavlja kulminaciju nasilja, diskriminacije i elementarnih prava muslimana" (Islamska zajednica tvrdi da je sporno zemljište vakufsko, odnosno zadužbinsko, dok država tvrdi da ima dokaze da ga je otkupila). Sveopšti sabor dodao je i da je "udar na islamsku veronauku završnica priprema za asimilaciju i pokrštavanje muslimana, što predstavlja nastavak genocidne politike prema Bošnjacima" (za neupućene – "nastavak genocidne politike" uočen je u sporu oko izbora veroučitelja – nastalog posle izbora reisa Adema Zilkića za člana vladine Komisije za veronauku, nakon koga su sa spiska veroučitelja, prema tvrdnji Zukorlića, izbačeni pripadnici njegove IzuS, dok ministar prosvete Žarko Obradović tvrdi da su priliku da đake podučavaju veri dobili pripadnici obe islamske zajednice).\nI bez novijih povoda – izgradnje vrtića i izbora veroučitelja – muftija Zukorlić već duže vreme uspeva da pronalazi razloge za držanje tenzije i lansiranje optužbi na račun "beogradskog režima" za "nasilje, torturu, licemerstvo i tiraniju nad Bošnjacima". Ta rabota mu ide odlično, pa nema nikakvog razloga za uverenje da bi od započetog mogao odustati.\nNAJMLAĐE DETE: Muftija Zukorlić Sarajevo smatra duhovnim centrom muslimana na Balkanu, a reis-ul-ulemu Mustafu Cerića vrhovnim poglavarom. "Mi Tursku doživljavamo kao svoju majku koja je pre sto godina, zato što je morala, ostavila svoju decu. Sada dolazi da ih vidi, Bosnu kao najstarije dete, ovo albansko što je ojačalo i nas u Sandžaku, kao najmanje i najmlađe dete, koje se najviše voli. Kad imate takvu braću i ojačale roditelje, to je predivan osećaj", rekao je pre dve godine na svečanosti u Novom Pazaru povodom ponovnog izbora za predsednika Mešihata.\nZbog svojih duhovnih i političkih aktivnosti, muftija ne zapostavlja druga svoja interesovanja – i dalje je rektor Internacionalnog univerziteta u Novom Pazaru (čiji je i osnivač). U slobodno vreme, uspešno privlači pažnju svojom pojavom koja obuhvata kvalitetno savremeno odelo, tamne naočari, skupi džip i nekoliko telohranitelja. Mediji su ovog leta objavili fotografiju sa obeležavanja 15 godina od zločina u Srebrenici, gde su Zukorlić i prijatelji stigli u koloni od četiri ogromna BMW-a X5, na kojima je preko šoferšajbni krupnim slovima pisalo "muftija". Za razliku od sličnih kolega iz Srpske pravoslavne crkve, koji još nisu javno saopštili da tu vrstu luksuza smatraju prihvatljivom/poželjnom, portparol Islamske zajednice u Srbiji Samir Tanadir objasnio je da ta vozila pripadaju "simpatizerima koji su u pratnji" muftije Zukorlića te da "njegova ekselencija ne može da se vozi u bilo čemu".\nNjegova ekselencija je pažnju javnosti na neobičan način skrenula i pre četiri godine. Zukorlić se tada oženio mladom Novopazarkom, iako je već bio u braku sa Jordankom koju je upoznao u studentskim danima. Primedbe javnosti nisu ga uzbudile – višeženstvo je objasnio sa stanovišta islama, dodajući da je njegov privatni život "isuviše skup da bi ga delio sa znatiželjnom publikom" (publika se nije postidela zbog muftijinog blagog ukora, pa je precizno prebrojala svih pet meseci, koliko je proteklo od njegove druge ženidbe do porođaja dotične supruge). U zvaničnoj biografiji muftije Zukorlića navodi se da je rođen 15. 2. 1970. god. u selu Orlje, opština Tutin. Osnovnu školu je završio u selu Ribariće, opština Tutin, a Medresu "Gazi Husrev-beg" u Sarajevu. Islamski fakultet, odsek šerijatsko pravo, završio je 1993. godine u Konstantini (Alžir), nakon čega je postao profesor Medrese u Novom Pazaru. Za postdiplomske studije odabrao je Liban. Čim je osnovan Mešihat Islamske zajednice Sandžaka, 1993. godine, izabran je za njenog predsednika (zahvaljujući Sulejmanu Ugljaninu, tvrde upućeni, ali to se ne navodi u zvaničnoj biografiji). Reizabran je 1998. i 2003. godine. Za predsednika i glavnog muftiju Mešihata Islamske zajednice u Srbiji izabran je 27. marta 2007. godine.\n"Vrsni je poznavalac arapskog jezika i odlikuje se visokim organizacionim sposobnostima, opštom pismenošću i misionarskim afinitetima. U proteklih devet godina postojanja i rada Mešihata je osim oživljavanja vjerskih aktivnosti u Sandžaku uspio uspostaviti značajne veze sa islamskim faktorima u svijetu. Učestvovao je u radu mnogih značajnih islamskih skupova širom svijeta, promovišući Islamsku zajednicu Sandžaka i njene ustanove. Član je Rijaseta Islamske zajednice u Bosni i Hercegovini. Oženjen je i otac je šestoro djece", navodi se, između ostalog, u njegovoj biografiji na sajtu Mešihata Islamske zajednice u Srbiji.\n>> "Mi Tursku doživljavamo kao svoju majku koja je pre sto godina, zato što je morala, ostavila svoju decu. Sada dolazi da ih vidi, Bosnu kao najstarije dete, ovo albansko što je ojačalo i nas u Sandžaku, kao najmanje i najmlađe dete, koje se najviše voli. Kad imate takvu braću i ojačale roditelje, to je predivan osećaj"


Prevod sa slovačkog jezika na pakistanski\nPrevod sa slovačkog jezika na pakistanski - Audio verzija\nBesplatni online prevod sa slovačkog na pakistanski jezik\nZa online prevod sa slovačkog na pakistanski jezik ne garantujemo kvalitet. Prevod na ovaj način ne može biti 100% tačan. Najbolje je da se obratite našem najbližem centru za tačan prevod.\nBudući da Akademija Oxford okuplja vrhunske stručnjake u našoj zemlji koji su specijalizovani za obradu sadržaja na slovačkom i pakistanskom jeziku, a čija profesionalna znanja su na visokom nivou, to klijenti mogu da očekuju i direktno prevođenje sa slovačkog jezika na pakistanski i to za bilo koji tip sadržaja, odnosno, možemo da im ponudimo i usmeni prevod u ovoj jezičkoj kombinaciji.\nRadi se o tome da su naši prevodioci i sudski tumači usko specijalizovani za obradu najrazličitijih sadržaja, te da mogu da izvrše prevod sa slovačkog jezika na pakistanski kako za materijale iz oblasti marketinga, tako i za časopise, odnosno književna dela, ali i tekstove različite sadržine. Isto tako, klijentima omogućujemo i prevođenje za članke iz novina, kao i za internet sajtove i mnoge druge sadržaje koji su vezani za oblast interneta.\nA u navedenoj jezičkoj kombinaciji prevodimo i filmove, ali i sve ostale vrste video, odnosno audio materijala, te pored osnovne usluge im omogućujemo da dobiju i sinhronizovanje pomenutih sadržaja, kao i njihovo titlovanje i da na taj način uštede svoje vreme, jer će na jednom mestu dobiti njihovu kompletnu obradu, to jest materijale koje mogu odmah da prikazuju gde žele. Vršimo i usmeno prevođenje sa slovačkog jezika na pakistanski, a u sklopu ove usluge koja uključuju primenu kako prevoda uz pomoć šapata, tako i simultanog, odnosno konsekutivnog prevoda im nudimo i iznajmljivanje opreme za simultano prevođenje po odličnim cenama.\nNaglašavamo i to da naš tim ne čine samo prevodioci i sudski tumači za ove jezike, već i lektori i korektori, koji su spremni u svakom trenutku da klijentima pruže redakturu sadržaja koji su prevedeni sa švedskog jezika na pakistanski, ali ne i dovoljno kvalitetno, te je neophodno da se izvrše izmene kako bi taj prevod bio prilagođen duhu ciljanog, to jest pakistanskog jezika.\nSve pomenute sadržaje klijenti mogu da nam pošalju preko mejla, budući da nisu u obavezi da nam dostave i originalne materijale na uvid, te na isti način mogu i po završetku obrade da ih dobiju. A što se tiče obrade dokumenata, način slanja se razlikuje, jer se od klijenata zahteva da ispoštuju uobičajenu proceduru koja podrazumeva da su dužni da na uvid dostave originalna dokumenta, budući da ih kod nas očekuje i usluga overi pečatom sudskog tumača. Da bi preveden dokument mogao da bude overen ovim pečatom čime, stiče i zakonsku važnost, sudski tumač mora da ispoštuje uobičajenu proceduru, odnosno da prvo fizički uporedi originale sa prevodima, kako bi se uverio da su u pitanju istovetni sadržaji, jer stavljanjem svog pečata on baš to i potvrđuje.\nSa ciljem da klijentima maksimalno pojednostavimo proces obrade bilo kog dokumenta u ovoj kombinaciji jezika, preporučujemo im da pokušaju da dobiju sve informacije koje se odnose na overu haškim ili Apostille pečatom. Naglašavamo i to da prevodilac i sudski tumač ne mogu da stave ovaj pečat na vaša dokumenta, jer nisu za to zaduženi, već je potrebno da kontaktirate određene državne službe čija je to nadležnost. Neophodno je ne samo da pitate da li se haški pečat stavlja i na dokumenta za koje zahtevate prevođenje sa slovačkog jezika na pakistanski, jer on nije obavezan za sva dokumenta, već i da saznate u kom trenutku tokom čitavog procesa njegove obrade treba izvršiti i ovu overu. A stvar je u tome da se haški pečat na neka dokumenta stavlja na početku, a zatim se vrši prevođenje i pečata i dokumenta, pa tek onda se stavlja i pečat sudskog tumača, dok ima i onih dokumenata kod kojih je proces obrnut, pa se prvo vrši prevod sa švedskog jezika na pakistanski, zatim se overava pečatom sudskog tumača i tek na kraju ste dužni da taj dokument odnesete u osnovni sud kako bi bila izvršena overa Apostille pečatom.\nKako morate da nam dostavite i originale na uvid, to znači da nam dokumenta možete doneti lično u najbližu poslovnicu, a imate mogućnost i da ih pošaljete preporučenom poštanskom pošiljkom, kao i da zadužite kurirsku službu da nam ih dostavi. Ako ste zainteresovani za slanje dokumenata na mejl, morate imati na umu da je to dopušteno samo onda kada su klijentima njihovi prevodi sa slovačkog jezika na pakistanski neophodni u kratkom roku, ali svakako treba posle toga da nam dostave na uvid i originale.\nKada bude bila završena kompletna obrada dokumenata, odnosno njihov prevod i overa pečatom sudskog tumača, možete da odaberete da li želite da vam budu poslata na određenu adresu ili želite da ih preuzmete lično u našoj poslovnice. A u slučaju da vam više odgovara prva opcija, moramo da vas informišemo da ta usluga nije uračunata u cenu obrade konkretnog dokumenta, te da je neophodno da izvršite njeno plaćanje prilikom dostavljanja, odnosno preuzimanja pošiljke.\nMoramo da naglasimo i to, da sudski tumač i prevodilac mogu da obrade bilo koju vrstu sadržaja u ovoj jezičkoj kombinaciji, te da vam možemo ponuditi najpre prevođenje sa slovačkog jezika na pakistanski za sva ona dokumenta koja se podnose nadležnim institucijama, a što na prvom mestu podrazumeva obradu različitih vrsta potvrda i uverenja, odnosno saglasnosti i izjava. Naši stručnjaci mogu da prevedu i sva dokumenta koja se odnose na oblast nauke i obrazovanja, odnosno pravna akta, ali i ona dokumenta koja čine dokumentaciju za tendere, ličnu i tehničku, odnosno građevinsku, poslovnu i medicinsku dokumentaciju. Sve što smo pomenuli je manji deo ponude dokumenata za koja vam nudimo prevod sa slovačkog jezika na pakistanski, a na vama je samo da ispoštujete uobičajenu proceduru.\nPrevodi ugovora sa slovačkog na pakistanski jezik\nUz prevođenje svih vrsta ugovora sa slovačkog jezika na pakistanski, prevodioci i sudski tumači će da urade i overu prevoda, te da zainteresovanim klijentima pruže pravno validna dokumenta, koja će moći da primenjuju u svakoj prilici.\nUz to, oobrađuju u pomenutoj jezičkoj kombinaciji i tekovine Evropske Unije, te sve vrste sertifikata i licenci, ali i presude o razvodu braka. Naravno, prevode i sudske žalbe, odnosno tužbe, ali i rešenja i odluke, odnosno punomočja za zastupanje i ostala pravna akta.\nNa zahtev klijenata, radimo i prevod sa slovačkog jezika na pakistanski za radnu i vozačku, odnosno saobraćajnu, te dozvolu za boravak, kao i za sva ostala lična dokumenta (uverenje o državljanstvu, lična karta, potvrda o prebivalištu, izvod iz matične knjige umrlih, venčanih i rođenih, pasoš i druga). Po potrebi, sudski tumač i prevodilac obrađuju i različite vrste kako potvrda i uverenja, tako i izjava, ali i saglasnosti (potvrda o slobodnom bračnom stanju, uverenje o neosuđivanosti, potvrda o visini primanja, saglasnost za zastupanje, potvrda o stalnom zaposlenju, uverenje o nekažnjavanju, potvrda o stanju računa u banci i ostala dokumenta koja se podnose nadležnim institucijama).\nMožemo da obradimo i statute, odnosno osnivačke akte preduzeća, ali i da izvršimo direktno prevođenje sa slovačkog jezika na pakistanski za rešenje o osnivanju pravnog lica, te za finansijske i revizorske izveštaje, fakture, poslovne odluke i godišnje poslovne izveštaje, kao i za sva ostala nenavedena dokumenta koja se odnose na poslovanje konkretnog pravnog lica.\nSudski tumači i prevodioci u ovoj kombinaciji obrađuju i građevinsku i tendersku, ali i tehničku, kao i sva dokumenta koja čine medicinsku dokumentaciju (laboratorijske analize tehničkih uzoraka, specifikacije farmaceutskih proizvoda, deklaracije proizvoda, lekarski nalazi, uputstva za rukovanje, dokumentacija o medicinskim proizvodima, uputstva za lekove i karakteristike proizvoda i druga).\nRezultate naučnih istraživanja, ali i diplomu i dodatak diplomi, uverenje o položenim ispitima, te seminarske radove, kao i naučne radove i patente i diplomske radove će takođe prevodilac i sudski tumač na vaš zahtev da obrade u ovoj jezičkoj kombinaciji. A tu su i prevodi sa slovačkog jezika na pakistanski za svedočanstva završenih razreda osnovnih i srednjih škola, prepise ocena i nastavne planove i programe fakuteta, te uverenja o položenim ispitima i potvrde o redovnom školovanju, ali i sva ostala dokumenta koja sada nismo pomenuli, a odnose se na oblast nauke ili obrazovanja.\nPrevođenje ilustrovanih časopisa sa slovačkog jezika na pakistanski\nStručnjaci Prevodilačkog centra Akademije Oxford klijentima nude i direktan prevod sa slovačkog na pakistanski jezik za sadržinu ilustrovanih, ali i svih ostalih vrsta časopisa. Oni mogu da obrade i novinske članke, ali i književna dela (poezija, beletristika, romani, proza i drugo), ali i udžbenike.\nU skladu sa zahtevima klijenata, vršimo i direktno prevođenje sa slovačkog na pakistanski jezik za sadržaje koji su vezani za oblast marketinga i to kako za one putem kojih se reklamiraju različite usluge i proizvodi, tako i za one koji prezentuju rad određene kompanije. Sudski tumači i prevodioci, između ostalog obrađuju i vizit karte, plakate i brošure, ali klijente kod nas očekuju i direktni prevodi sa slovačkog na pakistanski jezik za kataloge, reklamne letke, odnosno flajere, kao i PR tekstove i sve ostale sadržaje koji su prvenstveno usmereni na oblast reklamiranja.\nZa one klijente koji organizuju bilo koju vrstu događaja nudimo usmeni prevod sa slovačkog na pakistanski jezik. Zahvaljujući činjenici da sudski tumač i prevodilac vrše kako prevod uz pomoć šapata u ovoj jezičkoj kombinaciji, tako i konsekutivno, ali i simultano prevođenje, ponudu prilagođavamo maksimalno vrsti događaja, te zahtevamo da nam klijent prosledi sve relevantne podatke (broj učesnika, podaci o prostoru u kome bi trebalo da konkretan događaj bude održan, smernice vezane za organizaciju, trajanje i ostalo). U skladu sa tim podacima ćemo i da pripremimo odgovarajuču ponudu, a onda kada nam to dozvoljava situacijama, našim klijentima nudimo i iznajmljivanje opreme za simultano prevođenje.\nPrevodi web sajtova sa slovačkog jezika na pakistanski\nNe samo da će prevodilac i sudski tumač Akademije Oxford da uradi prevod internet sajtova sa slovačkog na pakistanski jezik kada to zahtevaju klijenti, već će i da taj prevod optimizuju za web pregledače, budući da će tokom njihove obrade da primenjuju i SEO pravila (Search Engine Optimisation). A kada se bilo koji web sajt prevodi na taj način, možete da budete potpuno sigurni da će se upravo on pojaviti i među prvim rezultatima pretrage na celokupnom internetu, te ćete sigurno i vi kao njego vlasnik osetiti potitivan efekat ovakvog načina obrade.\nUz sajtove, možemo da prevedemo i sve ostale vrste web materijala, te da vam ponudimo direktno prevođenje sa slovačkog na pakistanski jezik i za online kataloge, odnosno prodavnice, ali i za softvere (programi i aplikacije svih vrsta), ali i za sve ostale sadržaje koji su na neki način vezani za oblast interneta.\nU timu Prevodilačkog centra su i oni stručnjaci koji mogu da klijentima pruže uslugu redakture, a pto se odnosi na prevedene sadržaje. Naime, ako i vi posedujete nekvalitetno prevedenu bilo koju vrstu materijala, lektor i korektor će da izvrše sve ispravke u njima i u potpunosti ih prilagode važećim pravilima naše struke.\nPored toga, prevodilac i sudski tuma rade i prevođenje za filmska ostvarenja različitih žanrova, odnosno za serije i reklamne poruke, ali i za bilo koju vrstu emisija (dečije, informativne, obrazovne, zabavne i ostale) i to kako za televizijske, tako i za radijske. Zapravo, za bilo koju vrstu audio ili video sadržaja da su vam potrebni prevodi sa slovačkog na pakistanski jezik, morate znati da kod nas dobijate i ovu, ali i dodatnu uslugu koja se odnosi na njihovo titlovanje ili sinhronizovanje.\nPopularne tekstove, kao i one koji se smatraju stručnim, će takođe sudski tumač i prevodilac na vaš zahtev da obrade u ovoj jezičkoj kombinaciji i to po najprihvatljivijim uslovima. Ne samo da oni rade prevod sa slovačkog na pakistanski jezik za psihološke, političke, sociološke i ekonomske, odnosno turističke i sociološke tekstove, nego i za one čija tema se odnosi na oblast komunikologije, farmacije, bankarstva i građevinske industrije. Obrađuju i tekstove koji su usko vezani za domen ekologije i zaštite životne sredine, odnosno informacionih tehnologija i menadžmenta, te obrazovanja i još mnogo nepomenutih naučnih disciplina i to, kako nih koje spadaju u društvene, tako i onih koje su vezane za oblast prirodnih nauka.


Napredak u definisanju Beogradskog sporazuma\nJuče i danas su se, u Beogradu vodili završni razgovori u okviru Konsultativne radne grupe za pridruživanje Jugoslavije EU. Nakon ovih razgovora, ukoliko, budu uspešni i ako na jesen to bude potvrđeno povoljnom studijom EU o izvodljivosti, trebalo da počnu ozbiljne aktivnosti u pravcu sklapanje ugovora o stabilizaciji i asocijaciji sa EU.\n- Ostvaren je napredak u ekonomskom delu implementacije , pa je tako nađen mehanizam koji treba da omogući slobodan protok roba, kaže srpski ministar finansija Božidar Đelić i dodao, da imajući u vidu da do istovetnih carina treba da se stigne u roku od tri godine, pomenuti mehanizam, koji na tom planu ne razvlašćuje države, omogućuje da se u procesu harmonizacije otklanjaju neusklađenosti u tom sistemu, a sa tim ciljem biće formirana i posebna paritetna komisija. Kao otvorena pitanja ostale su moneta i odvojeni bankarski sistemi, objašnjava Đelić, koji napominje i dogovor o donošenju posebnog Akcionog plana za pregovore sa EU.\nUpravo po pitanju Akcionog plana za pregovore sa EU, smatra Djelić, biće izuzetno važno da se na liniji Beograd – Podgorica - Brisel usaglasi još uvek prisutna dilema - jedinstveno tržište u novoj zajednici Crne Gore i Srbije ili, na osnovu Polaznih osnova, harmonizacija dva ekonomska sistema na duže staze, kako je to i predviđeno Beogradskim sporazumom.


Iz Travnika krenuo Marš mira ‘Tihi hod za veliku bol’\nU znak sjećanja na stradanja Bošnjaka iz Kotor-Varoši, iz Karaule kod Travnika jutros je u trodnevni pohod krenulo oko 80 sudionika Marša mira “Tihi hod za veliku bol”, a njihov dolazak u Večiće u Kotor-Varoši očekuje se 3. novembra.\nUčesnici Marša mira prolaze dionicama od Karaule preko Bešpelja do Večića, kojima su unovembru 1992. godine bježali Bošnjaci iz Kotor-Varoši.\nPredsjednica Udruženja porodica šehida, zarobljenih i nestalih osoba “Vrbanja” u Kotor-Varoši Munevera Avdić kazala je novinarima kako je 27 godina nakon stradanja nepoznata sudbina velikog broja ljudi.\nJoš tragamo za ukupno 275 Bošnjaka s području općine Kotor-Varoš. Samo od 1. do 3. novembra 1992. godine na putu kojim ide Marš mira nestalo je 175 ljudi, od kojih 161 u osnovnoj školi u Grabovici. Do slobodne teritorije uspjelo je doći njih 90 – naglasila je.\nUčesnici i Marša mira zahtijevaju od nadležnih institucija da ubrzaju procese traženja nestalih te procesuiranja svih odgovornih pripadnika vojnih i civilnih vlasti u Republici Srpskoj (RS).\nNa Sudu BiH vode se predmeti ‘Tepić i drugi” i ‘Peulić i drugi’ i sve traje već dvije-tri godine i proces se odvukao. Mi ćemo se i dalje boriti za istinu i pravdu i vršiti pritisak na sve relevantne institucije koje rade i primaju plaću da ubrzaju proces pronalaska nestalih, jer nam porodice umiru i gubimo snagu – naglasila je Avdić.\nPosljednjeg dana Marša mira, 3.novembra, na centralnoj j manifestaciji u naselju Večići očekuje se obraćanje političkih i vjerskih dužnosnika.\nTrump imenovao Stephena Bieguna za zamjenika državnog sekretara\nJutro za sve [01.11.2019.]\nVirus korona u BiH: Novih 316 zaraženih i tri smrtna slučaja\nHrvatska: Nova pravila za putnike iz trećih zemalja


Vera u Zivot LDN (Low Dose Naltrexon) izuzetna pomoć kod kancera - Vera u Zivot\nфеб 07, 2017milosČinjenice o karcinomu, Imunitet, Integrativna medicina0Like\nPotvrda ove izjave je u članku, pregled medicinskog napretka u izdanju prestižnog “Nev England Journal of Medicine” iz Novembra 2003god: „opioidi izazivaju imunomodulaciju”: …. Predklinički dokazi ukazuju da opoidi pretežno menjaju razvoj, diferencijaciju, i funkciju imunih ćelija, kao i da to utiče i na urođeni i adaptivni imuni sistem. U tome učestvuju matične ćelije koštane srži, makrofazi, T ćelije ubice, nezreli T limfociti kao i T ćelije i B ćelije, svi su uključeni (kao kod dejstva imunofana). Relativno nedavno je otkriveno da i na ćelijama imunog sistema postoje receptori opijata (endorfina) što dovodi do pretpostavke da endorphin ima direktan uticaj na kvalitet imunog sistema.\nKratka blokada opioidnih receptora u trajanju od 2 – 4 sata koju izaziva uzimanje LDN -a (Low Dose Naltrexon) pred spavanje svake noći, izaziva povećano lučenje endorfina i enkefalina u trajanju od oko 18 sati posle uzimanja LDN -a. Kod volontera koji su učestvovali u ispitivanju upotrebe LDN -a (Low Dose Naltrexon) je utvrđeno da imaju mnogo veći nivo beta-endorfina u krvi. U ispitivanjima na životinjama koje je sproveo dr Zagon, pokazalo je povišen nivo Met-enkefalina (pogledajte link).\nTokom godina u istraživanjima koje je sproveo dr Zagon kod humanog kancera, dokazao je u laboratorijskim uslovima da korišćenjem LDN -a (Low Dose Naltrexon) zbog povećane proizvodnje endorfina, dovodi do inhibicije brojnih humanih tumora. Pretpostavka je da povećani nivo endorfina i enkafalina izazvanog upotrebom LDN -a, deluje direktno na opoidne receptore kancerogenih ćelija i tako možda izaziva ćelijsku smrt tumorske ćelije (apoptoza). Pored toga veruje se da LDN utiče na povećanje broja ćelija ubica kao i druge odbranbene sisteme imunog sistema. LDN (Low Dose Naltrexon) izuzetna pomoć kod kancera\nPrevious PostArtemisin snaga prirode protiv raka Next PostStarim preporukama o zdravoj ishrani vreme je za penziju


Predsjednik Vlade Republike Srpske Radovan Višković i gradonačelnik Banjaluke Igor Radojičić prisustvovali su danas početku izgradnje saobraćajnice Paprikovac-Lauš, jednog od najvećih projekata iz oblasti saobraćajne infrastrukture, vrijednog 2,7 miliona KM, s rokom za izgradnju od 270 radnih dana.\nVišković je istakao da je Vlada Srpske izdvojila sredstva za ovaj projekat koji je od značaja za sve građane Srpske, ne samo Banjaluke i Lauša, jer olakšava pristup Univerzitetskom kliničkom centru Republike Srpske i rasteretiće saobraćajne gužve pogotovo u jutarnjim časovima.\n"To je samo jedan u nizu projekata koji se ovdje gradi. Ovom izgradnjom Lauš dobija i novu površinu koja će omogućiti Banjaluci da se još brže razvija. Siguran sam da ćemo imati priliku da u narednih par godina prisustvujemo otvaranju svih sadržaja koji su ovdje namijenjeni", rekao je Višković novinarima.\nOn je naveo da je Vlada na današnjoj sjednici odobrila i dva miliona KM za nastavak ili rekonstrukciju Ulice Ivana Gorana Kovačića u Banjaluci.\n"Vlada će sa gradom i dalje učestvovati u realizaciji infrastrukturnih projekata jer je to za dobrobit svih građana Banjaluke i Srpske", poručio je Višković.\nRadojičić rekao je da nova saobraćajnica, za koju je Vlada Srpske odobrila 2,5 miliona KM, a ostatak grad, ima višestruk značaj, te će povezivati Ulicu Jovana Raškovića i Karađorđevu ulicu.\nOn je dodao da je Vlada Srpske i ovaj put omogućila izvođenje jednog od krupnih kapitalnih projekata u Banjaluci koji ima širi značaj.\n"Ovim dobijamo novu prilaznu saobraćajnicu prema Univerzitetskom kliničkom centru Republike Srpske koji je vrlo opterećen saobraćajem. Naselje Lauš dobija još jednu pristupnu saobraćajnicu, čime dobijamo paralenu liniju uz zapadni tranzit u ovom dijelu grada", precizirao je Radojičić.\nPrema njegovim riječima, ovom saobraćajnicom na Laušu se otvara novi kvart koji je predviđen kao višestruka zona za stambene zgrade i prostor za rekreaciju koji su važni za cijeli grad.\n"Regulacioni plan za ovaj dio Lauša je izuzetno dobar sa mnogo različitih sadržaja, a otvaranje centralne saobraćajnice kroz taj prostor daje nam potpuno novi kvart u gradu", rekao je Radojičić.\nOn je dodao da naselje Lauš, nakon izgradnje kružnog toka, ovim dobija mnogo, dodavši da se gradi objekat nove mjesne zajednice i policijske stanice, da je danas počela izgradnja još jednog dječijeg igrališta, a da je u planu i sportska dvorana.\n"Lauš dobija nekoliko izuzetno važnih i krupnih infrastrukturnih projekata i objekata koji će rješavati brojne probleme mještana", naglasio je Radojičić.\nSaobraćajnica je u dužini od 800 metara, sa 80 metara dugim vijaduktom, koja će napraviti spoj Sanske ulice na Laušu, od crkve preko "Ekonomije" do ulice Jovana Raškovića na Paprikovcu, gdje će biti izgrađena nova raskrsnica sa Zelengorskom ulicom.\nNa osnovu sprovedenog tendera radove će izvoditi preduzeće "Niskogradnja".\nBanjaluka Paprikovac Lauš\n30 glasova 57%\n13 glasova 25%


Sarajevo neće ni razmatrati priznanje Kosova - 29.09.2017, Sputnik Srbija\nMinistar spoljnih poslova Bosne i Hercegovine Igor Crnadak poručio je da BiH ne samo da neće priznati kosovsku nezavisnost, već je neće ni razmatrati do kraja... 29.09.2017, Sputnik Srbija\nvesti, svet, ramuš haradinaj, igor crnadak, region, bosna i hercegovina (bih)\n11:48 29.09.2017 (Osveženo: 16:01 16.11.2021)\nMinistar spoljnih poslova Bosne i Hercegovine Igor Crnadak poručio je da BiH ne samo da neće priznati kosovsku nezavisnost, već je neće ni razmatrati do kraja mandata aktuelnog Saveta ministara BiH.\nCrnadak je za Fenu rekao da poziv kosovskog premijera Ramuša Haradinaja Sarajevu da prizna kosovsku nezavisnost neće imati nikakvog efekta i ocenio je da je to „promašena izjava“.\nNavodi se da je Crnadak izneo tvrdnju da BiH ne samo da neće doneti odluku o priznanju Kosova već je neće ni razmatrati do kraja mandata aktuelnog Saveta ministara BiH.\n„U BiH nema priznanja Kosova ne zbog stava Bošnjaka i Hrvata, već upravo zbog stava predstavnika Republike Srpske, i onih iz stranaka koje čine vlast na nivou BiH i onih koji su opozicija na nivou BiH, a na vlasti su u RS. U vezi sa tim pitanjem svi su jedinstveni i nema nikakvih izgleda da se ta situacija promeni“, kazao je Crnadak.\nNavodi se da je ministar spoljnih poslova istakao da u BiH postoji saglasnost da treba pokušati sa pojednostavljivanjem viznog režima, protoka ljudi i robe, a posebno za poslovne ljude kao bi se obavljalo više ekonomskih aktivnosti.\n„Generalno, treba pokušati sa pojednostavljenjem dosta stvari kojima bi se olakšali život ’običnih‘ ljudi i svakodnevno funkcionisanje. Međutim, u smislu promene stava BiH u vezi sa priznanjem Kosova, sigurno neće biti reči“, zaključio je Crnadak.\nKosovski premijer Ramuš Haradinaj pozvao je juče Sarajevo da prizna samoproglašenu nezavisnost Kosova.\nKako se navodi, predložio je i da se počne sa priznavanjem dokumenata kako bi građani mogli slobodno da se kreću.\nNavodi se da Bošnjaci u kosovskoj vladi imaju jedno ministarsko mesto, a u skupštini ih zastupa troje poslanika.


Vodoinstalater Čukarica pruža sve vodoinstalaterske usluge kao što su odgušenje kanalizacije, otpušavanje sudopere, snimanje cevi, zamena slavine, servis protočnih bojlera, popravka vodokotlića... Ako vam je potreban vodoinstalater na Banovom Brdu, Žarkovu, Železniku, Sremčici ili Ostružnici, Vodoinstalater Čukarica Vam je na usluzi 24h dnevno za sve hitne intervencije, sedam dana u nedelji kao i za vreme praznika. Vodoinstalater Čukarica vam za svaku intervenciju daje račun i pisanu garanciju za kvalitet pruženih usluga.\nVodoinstalater Čukarica – Vodoinstalater Beograd\nImate problem curenja vode ili je došlo do nekog kvara na Vašem vodovodnom sistemu, samo nas pozovite i mi ćemo na Vašu adresu doći u najkraćem vremenskom roku da se pobrinemo za nastali problem. Kada do kvara dođe sve što treba da znate jeste pravi broj vodoinstalatera kog ćete angažovati. Vodoinstalater Čukarica je tu da priskoči u pomoć gad god to Vama zatreba a nalazite se u ovoj gradskoj opštini. Pored toga poslujemo na celoj teritoriji Beograda i naš tim čine iskusni i stručni vodoinstalateri. Sve vodoinstalaterske usluge vršimo po najpovoljnijim cenama u gradu, Vaše je samo da nas pozovete a mi ćemo se pobrinuti za sve ostalo.\nVodoinstalater Čukarica Vam pruža kvalitetnu vodoinstalatersku uslugu na najvišem nivou. Poslujemo sa pravnim i fizičkim licima, možete nas pozvati ukoliko imate dodatna pitanja i želite više informacija u vezi usluga koje Vam nudimo. Nijedan kvar nije nerešiv, samo ako pozovete profesionalnog i kvalifikovanog vodoinstalatera koji će se za to pobrinuti. Garantujemo Vam brz dolazak na adresu gde god da se nalazite. Uz pomoć najsavremenije opreme vršimo kvalitetno izvođenje svih vodoinstalaterskih radova. Održavamo Vaše privatne i poslovne prostore, tu smo za sve provere vodovodnih cevi, sanitarija i ostalih uređaja koji funkcionišu uz pomoć korišćenja vodene snage.\nNakon svake intervencije Vam dajemo račun i garanciju za kvalitet pruženih usluga. Obavljamo dijagnostikovanje problema i njegovu sanaciju brzo i efikasno. Vršimo snimanje cevi kamerom u slučaju da je potrebno otkriti gde je došlo do pucanja ili nekog drugog kvara. Za ovo koristimo kamere visoke rezolucije koje dopiru do svih uglova cevi, kao i posebne računare gde se odlično može prikazati gde se kvar nalazi. Naši profesionalni vodoinstalateri su vam uvek na raspolaganju. Otvoreni smo za sve Vaše predloge, kritike i sugestije. Pozovite nas kada dođe do kvara jer je Vodoinstalater Beograd dostupan 24h dnevno, svakog dana u nedelji, tokom cele godine. Radimo čak i za vreme praznika.


Prištinski mediji: ROSU u Mitrovici i na Jarinju - Jutarnji GLASnik\nKosovska Mitrovica — Pripadnici specijalne jedinice ROSU nalaze se na prelazu Jarinje, javlja Kos-sev. Koha.net piše da se 200 pripadnika ROSU nalazi u severnom delu Mitrovice.\nKako se navodi, njih predvodi šef specijalne jedinice Arbneš Ajvazi.\nRanije je zamenik komandira kosovske policije za region Sever Besim Hoti demantovao da su specijalne jedinice ROSU krenule na sever Kosmeta.\nU 13 sati je trebalo da bude održana vanredna konferencija za medije kosovske policije, ali je ona otkazana bez objašnjenja.\nPriština je najavila da neće dozvoliti ulazak na teritoriju Kosova i Metohije srpskim zvaničnicima Marku Đuriću i NIkoli Selakoviću, ministar Vladan Vukosavljević je vraćen sa Jarinja, iako je imao najavljenu posetu manastirima, a ministar Aleksandar Vulin nije dobio dozvolu za nameravanu posetu porodici Vučetić u Kosovskoj Mitrovici.\nKosovski ministar spoljnih poslova Bedžet Pacoli upozorio je da bez dozvole niko ne može da uđe na teritoriju Kosova.\nHoti je prethodno naveo da je upućena interventna jedinica kosovske policije iz istog regiona koja sprovodi “operativni plan“ u vezi sa zabranom planiranog današnjeg dolaska srpskih zvaničnika na teritoriju samoproglašene države.\n“Ne radi se o specijalnim jedinicama, već o interventnoj jedinici. Sprovodimo operativni plan koji je na snazi, a on se tiče odluke da se ne odobri poseta zvaničnika srpske vlade“, naveo je Hoti.\nDodao je da je, prema njegovim informacijama, to tročlana delegacija zvaničnika, među kojima je i direktor Kancelarije za Kosovo i Metohiju Marko Đurić.\nIZVOR: KOHA.NET, B92\nStrah u podeljenoj Mitrovici: Pogled dve mlade aktivistkinje iz dva dela Mitrovice, Srpkinje i Albanke\nTagged JARINJE, KOSOVO, KOSOVSKA MITROVICA, ROSU


Filmska platforma IMDb uklonio mogućnost ocenjivanja „Dare iz Jasenovca“\nFilmska platforma IMDb uklonila je mogućnost ocenjivanja filma „Dara iz Jasenovca“ Predraga Gage Antonijevića, nakon što je nekoliko dana trajalo nadmetanja Srba i Hrvata u davanju najviših i najnižih ocena ovom naslovu, piše Danas.\nIz ovog lista podsećaju da je kritika srpskog kandidata za Oskara objavljena u magazinu Varajeti u kome je film o logoru Jasenovac ocenjene kao „nacionalistička propaganda“ koja je „snimljena sa upitnim namerama“, izazvala burne reakcije u domaćoj javnosti.\nNezadovoljni tekstom, određeni broj korisnika društvenih mreža započeo je kampanju kojom se pozivaju Srbi da daju visoke ocene drami „Dara iz Jasenovca“ na filmskoj platformi IMDb. Na istoj stranici mogli su se pronaći i oni koji su film Predraga Antonijevića ocenjivali samo jedinicama, što su mnogi videli kao odgovor Hrvata, koji „namerno obaraju rejting filmu“.\nIako se broj onih koji su dali svoju ocenu merio hiljadama, očigledno je da ni jedni ni drugi nisu pogledali film, budući da je „Dara iz Jasenovca“ prikazivana samo u jednom kratkom periodu u Gračanici, dok je beogradska premijera zakazana tek za 22. april, a američka distribucija počinje 5. februara, piše Danas.


Uručeni ugovori za podršku vlasotinačkim sportistima | Televizija Leskovac\nUručeni ugovori za podršku vlasotinačkim sportistima\nPredsednik opštine Bratislav Petrović uručio je ugovore klubovima i savezima sa teritorije opštine Vlasotince koji su sredstva dobili u okviru redovnog programa finansiranja sporta.\nNa predlog komisije, a po odobrenju Opštinskog veća, 29 učesnika ukupno je dobilo 35 miliona dinara.\n„OpštinaVlasotince ponosna je na brojne sportske aktivnosti, na klubove i pojedince koji postižu dobre rezultate. Vi ne predstavljate samo naše klubove i vaše porodice, već činite mnogo i na promociji Vlasotinca i hvala vam na tome. Vaši uslovi za rad i takmičenje su ograničeni zbog korone skoro celu godinu, ali nadamo se svi da će se narednih nekoliko meseci stabilizovati ova situacijai da ćemo se svi vratiti normalnom životu – rekao je prvi čovek vlasotinačke opštine.\nNajviše sredstava dobioje FK Vlasina – sedam miliona dinara, zatim rukometni klub 3,2 miliona, fudbaleri Budućnosti iz Orašja 2,5 miliona, košarkaški 2,4 miliona dinara, a fudbalerke “Rosulje” 2 miliona i 50 hiljada dinara.\n„Pre nekoliko dana Fudbalski klubVlasina je povodom sto godina postojanja ukazom predsednika republike Aleksandra Vučića odlikovan zlatnom medaljom za izuzetne zasluge i afirmaciju sporta. Ja vam želim da i vi u budućnosti proslavite takve jubileje i budete odlikovani za svoj rad i doprinos razvoju sporta – poželeo je Ristić sportistima I sportskim radnicima vlasotinačke opštine.\nUkoliko bude uslova, u toku godine će osim redovnog, biti dostupani vanredni program za finansiranje sporta, najavio je predsednik Bratislav Petrović.\nPanorama, četvrtak 18. februar 2021.\nU Jablaničkom okrugu 13 novoobolelih


civilno drustvo - Dnevni list Danas\nPočetna » civilno drustvo\nNiš: Produžen rok konkursa za odgovorno upravljanje finansijama\nRok za predaju predloga projekta organizacija civilnog društva (OCD) na javni konkurs „Platforma za odgovorno upravljanje javnim finansijama“, produžen je do 6. maja, saopšteno je danas na sajtu grada Niša.\nBorelj se zahvalio organizacijama iz Srbije na predlozima o novoj metodologiji proširenja EU\nVisoki predstavnik Evropske unije (EU) za spoljne poslove i bezbednosnu politiku Žozep Borelj zahvalio je organizacijama civilnog društva iz Srbije na predlozima o novoj metodologiji proširenja EU, objavio je portal Juropijen vestern Balkans (EWB).\nGrađanske inicijative iz Srbije prikupljaju pomoć za žrtve zemljotresa u Albaniji\nOrganizacija civilnog društva Građanske inicijative saopštila je danas da organizuje akciju prikupljanja pomoći žrtvama razornog zemljotresa u Albaniji, a pomoć se može doneti svakog radnog dana i vikendom od 10-17 časova u Kuću ljudskih prava, Kneza Miloša 4, do četvrtka, 5. decembra.\nNekoliko poslanika i predstavnika civilnog društva potpisalo je danas Deklaraciju o političkoj budućnosti moderne evropske Srbije, kojom su se obavezali da će se u svojim političkim nastupima boriti za očuvanje i uspostavljanje evropskih vrednosti u Srbiji.\nOrganizacije civilnog društva: Iskoristiti izbor poverenika za rešavanje ključnih problema\nOrganizacije civilnog društva saopštili su da predlažu narodnim poslanicima da na sednici Narodne skupštine, koja počinje danas, iskoriste prisustvo kandidata za novog poverenika za informacije od javnog značaja i zaštitu podataka o ličnosti, Milana Marinovića, i pomognu javnosti da sazna koji su stavovi kandidata u vezi sa rešavanjem ključnih problema u oblastima njegovog budućeg rada.\nPiše: H. D. 17. 7. 2019.\nPiše: Jelena Lončar 7. 7. 2019.\nPet aktivista civilnog društva u Zimbabveu uhapšeno je i osuđeno za pokušaj državnog udara protiv vlasti predsednika Emersona Mnangagve, saopštili su danas advokati uhapšenih.\nPiše: Beta-AFP 22. 5. 2019.


Сутра почиње обиљежавање "Митровданских битака 1992. и 1994. године" - Јадовно 1941. - КУЛТУРА СЈЕЋАЊА\nObjavljeno: 6 novembra, 2014\nSutra počinje obilježavanje “Mitrovdanskih bitaka 1992. i 1994. godine”\nU organizaciji Odbora Vlade Republike Srpske za njegovanje tradicije oslobodilačkih ratova u Nevesinju će sutra početi obilježavanje “Mitrovdanskih bitaka 1992. i 1994. godine”, koje su simbol odbrane Nevesinja i istočne Hercegovine.\nPredsjednik Pododbora za obilježavanje značajnih istorijskih događaja Republike Srpske Velimir Dunjić rekao je na konferenciji za novinare u Banjaluci da program obilježavanja počinje svečanom akademijom i obraćanjem zvaničnika u 19.00 časova u Kulturnom centru u Nevesinju.\nOn je naveo da će program obilježavanja biti nastavljen u subotu, 8. novembra, u 9.00 časova služenjem Svete arhijerejske liturgije u crkvi Vasnesenja Gospodnjeg u Nevesinju.\nDunjić je najavio da će u 11.00 časova biti služen pomen borcima poginulim u proteklom odbrambeno-otadžbinskom ratu kod Spomen-obilježja na Gvozdu, zatim položeni vijenci na Spomen-kosturnici, a nakon toga je predviđen svečani slavski ručak.\nGovoreći o istorijskom značaju “Mitrovdanskih bitaka 1992. i 1994. godine” na nevesinjskom ratištu, savjetnik ministra za rad i boračko–invalidsku zaštitu Republike Srpske, general Milan Torbica rekao je da su te bitke simbol odbrane Nevesinja i istočne Hercegovine od daleko jačeg neprijatelja – jedinice regularne Hrvatske vojske, HVO-a i takozvane Armije BiH.\nTorbica je rekao da su pripadnici Nevesinjske brigade Vojske Republike Srpske /VRS/ veličanstvenim pobjedama spriječili pogrom, “koji im se spremao po receptu ustaške ideologije iz Drugog svjetskog rata”.\nOn je istakao da je mitrovdanska ofanziva 1992. godine po broju vojnika, količini utrošene municije, kao i teritoriji koja je napadnuta, jedna od najvećih bitaka u proteklom odbrambeno-otadžbinskom ratu.\n“U ovoj ofanzivi, u kojoj je učestvovalo 3.500 boraca Nevesinjske brigade, poginula su 42, a ranjeno 750 srpskih borca, dok su gubici neprijatelja 800 poginulih i na stotine ranjenih”, rekao je Torbica.\nTorbica je napomenuo da su u drugoj ofanzivi, koja je trajala pet dana, odbranjeni Nevesinje i Hercegovina, a poginula su 22 vojnika Nevesinjske brigade, teže i lakše ranjeno 217 boraca, dok je neprijatelj imao nekoliko stotina poginulih.\nOn je rekao da je u proteklom odbrambeno-otadžbinskom ratu iz Osme hercegovačke brigade VRS poginulo ukupno 476 boraca, da je za zasluge u proteklom ratu ova brigada među prvima odlikovana Ordenom Nemanjića, dok je Nevesinje prva opština odlikovana Ordenom zastave Republike Srpske sa srebrenim zracima.\nSJEĆANjE NA “MITROVDANSKE OFANZIVE”\nSjećanje na Mitrovdanske bitke 1992. i 1994. godine na Nevesinjskom ratištu


Helikopter Mi-28 NM u ravni bombardera: Izvanredna udarna moć /video/ - 29.05.2021, Sputnik Srbija\nHelikopter Mi-28 NM u ravni bombardera: Izvanredna udarna moć /video/\nNajnoviji ruski borbeni helikopter Mi-28 NM može da ponese do četiri krstareće rakete velikog dometa. Takva udarna moć stavlja ga u istu ravan sa bombarderima. 29.05.2021, Sputnik Srbija\nKako je naveo sagovornik Sputnjika, u toku su testovi krstarećih raketa s maksimalnim dometom od 100 kilometara.„Modernizovani helikopter Mi-28 NM ‘Noćni lovac’ može da ponese četiri takve rakete“, navodi sagovornik.Primena krstarećih raketa kvalitativno će poboljšati borbene mogućnosti helikoptera kada je reč o uništavanju komandnih punktova potencijalnog protivnika s velikom preciznošću, skladišta oružja, drugih važnih objekata vojne infrastrukture i žive sile.Nijedan drugi helikopter u svetu danas nema krstareće rakete takvog dometa i kapaciteta.Pročitajte još:\nvesti, svet, rusija, bombarder\n09:01 29.05.2021 (Osveženo: 01:14 26.08.2021)\n© Sputnik / Aleksandr Vilьf / Uđi u foto-galerijuHelikopter Mi-28NM\nNajnoviji ruski borbeni helikopter Mi-28 NM može da ponese do četiri krstareće rakete velikog dometa. Takva udarna moć stavlja ga u istu ravan sa bombarderima.\nKako je naveo sagovornik Sputnjika, u toku su testovi krstarećih raketa s maksimalnim dometom od 100 kilometara.\n„Modernizovani helikopter Mi-28 NM ‘Noćni lovac’ može da ponese četiri takve rakete“, navodi sagovornik.\n7 Novembar 2020, 13:08\nPrimena krstarećih raketa kvalitativno će poboljšati borbene mogućnosti helikoptera kada je reč o uništavanju komandnih punktova potencijalnog protivnika s velikom preciznošću, skladišta oružja, drugih važnih objekata vojne infrastrukture i žive sile.\nNijedan drugi helikopter u svetu danas nema krstareće rakete takvog dometa i kapaciteta.\n„Mogućnost da istovremeno ponese četiri krstareće rakete stavlja Mi-28 NM u istu ravan sa bombarderima“, dodaje sagovornik.


NovaEnergija.net » I prvi teniser sveta u publici: 2.000 ljudi na IT događaju godine – Znam da možemo! I prvi teniser sveta u publici: 2.000 ljudi na IT događaju godine – Znam da možemo! – NovaEnergija.net\nI prvi teniser sveta u publici: 2.000 ljudi na IT događaju godine – Znam da možemo!\nwritten by Jelena Jovičić September 29, 2016\nPred prepunom salom Doma sindikata sinoć je održan najznačajniji regionalni IT događaj godine – „Znam da možemo“ u organizaciji Startita i magazina Original. Više od 2.000 mladih ljudi je podelilo istu viziju – da je uspeh u Srbiji moguć i da je u tehnološkom preduzetništvu budućnost zemlje.\n„Ključna vizija “Znam da možemo” događaja jeste afirmacija uspeha naših mladih ljudi koji su svojim primerom pokazali da je u Srbiji moguće graditi svetsku karijeru i biznis, a ono na šta smo mi kao organizatori posebno ponosni jeste to što je Startit danas potvrdio da je neodvojih deo domaće startap scene. U okviru Startit programa pokrenuto je 40 tehnoloških kompanija koje su u proteklih godina prikupile na desetine miliona evra investicija, koje danas zapošljavaju više od 100 ljudi. Paraleno sa time, svih ovih godina aktivno smo radili i na edukaciji, te je do sada realizovano više od 150 obuka, konferencija i okupljanja kroz koje je prošlo 15.000 ljudi. Današnjim događajem smo potvrdili da startap scena u Srbiji ima ogroman potencijal, ali i volju, energiju i entizijazam da napravi značajan društveno-ekonomski pomak. Naravno, ovaj događaj nije kraj, već samo još jedan novi početak, jer mi do kraja godine planirano otvaranje čak pet novih Startit centara širom Srbije“, izjavila je Zoja Kukić jedan od osnivača Startita.\nOvogodišnji skup otvoren je specijalnim obraćanjem Jelena Đoković, direktorke Novak Đoković fonadacije i magazina Original, suorganizatora Startit konferencije. Ona je iz publike imala podršku svog supruga i prvog tenisera sveta, Novaka Đokovića.\n„Kada smo prošle godine pokretali magazin Original, želeli smo da napravimo kvalitetan, ali i praktičan vodič za mlade ljude kojii prave svoje prve korake u poslovnom svetu. Želeli smo da se povežemo sa njima, da pronađemo način da ih usmerimo i pomognemo im da iskoriste svoje pune potencijale. U ovom času, na ovom skupu za sve njih imamo dragocenu poruku – vaša budućnost je u vašim rukama. Znanje je danas dostupno, postoji mnogo više načina da unaprediti svoje veštine, da učite i obezbedite sebi bolje uslove rada i života. Za mene lično učenje je velika strast i želim uvek i svuda da pošaljem poruku koliko je važno da radimo na sebi“, izjavila je Jelena Đoković i dodala:\n„Verujem da ćete vas inspirisati i pokrenuti priče ljudi koji su uz pomoć i podršku StartIT-a preokrenuli svoje živote – postali uspešni i dobro plaćeni IT stručnjaci i preduzetnici. Oni su pronašli način da preuzmu inicijativu i krenu napred, i spremni su da ga podele sa vama. Želim da se, ispred magazina Original i u svoje lično ime, zahvalim na neverovatnoj prilici da učestvujemo na ovom događaju, da pomognemo da se priče učesnika čuju i motivišu mlade ljude da krenu njihovim stopama.”\nNa drugom po redu „Znam da možemo“ događaju govorilo je 20 najistaknutijih ljudi aktivno prisutnih na domaćoj startap sceni, među kojima su i Branko Milutinović, Dragana Đermanović, Nikola Vučićević i mnogi drugi.\nCilj „Znam da možemo“ kampanje je promocija bržeg razvoja tehnološkog preduzetništva u Srbiji i ukazivanja na prilike za mlade u IT industiji. Domaći startapi su obezbedili 50 miliona investicija samo u prethodnih godinu dana, preko 30.000 radnih mesta je trenutna potražnjana tržištu rada za IT stručnjacima, prosečna plata iznosi preko 1200 evra. Ovo su samo su neke od zanimljivih informacija koje su istaknute na ovom događaju i koje potvrđuju da je tehnološko preduzetništvo „najzdravija privredna delatnost u Srbiji“.\nStartIt je na događaju „Znam da možemo“ najavio otvaranje novih centara u Vršcu, Zrenjaninu, Novom Sadu, Valjevu, Majdanpeku, pored već postojećih u Beogradu i Inđiji.\nI prvi teniser sveta u publici: 2.000 ljudi na IT događaju godine – Znam da možemo! was last modified: September 29th, 2016 by Jelena Jovičić\nfondacija novak djokovicjelena djokovicmagazin originalnovak djokovicstartitopznam da možemo\nStephanie Bailey: Sadržaj pravi razliku između prosečne i uspešne kampanje!\nKada vas je neko poslednji put pitao da li imate hobi?\n5 saveta za kreiranje onlajn biznisa u...\nAPR uvodi aplikaciju za elektronsko pokretanje biznisa\nOdržana konferencija “Porodične firme – stub razvoja...\nKako doći do 870 miliona evra investicija...\nSrpska pametna svetla instalirana na ulicama Las...\nVećina mikro i malih preduzeća u Srbiji...


Mirović je rekao da je Belorusija uvek bila pouzdan partner Srbiji i Vojvodini, podsetivši na to da AP Vojvodina od 2017. godine ima potpisan Sporazum o saradnji sa Gomeljskom oblasti. Taj sporazum, kako je ocenio, može da bude dobar osnov za uspostavljanje i intenziviranje saradnje i u drugim sferama.\nParhomčik je istakao je da je, pored ekonomije, za Belorusiju važno i jačanje saradnje u ekologiji i zelenoj ekonomiji.\nSagovornici su se saglasili da je u narednom periodu važno raditi i na povezivanju instituta i univerziteta, ocenivši to kao veliku šansu.\nIgor Mirović Novi Sad Novi Sad vesti Belorusija


Nalazite se ovde: Mascus Srbija > Transportna vozila > Kamioni > Ostali kamioni > Alpina\nPolovna Alpina ostali kamioni na prodaju\nOvo su rezultati pretrage polovnih Alpina ostali kamioni mašina koje su za prodaju. Alpina ostali kamioni oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Alpina ostali kamioni u Brend sekciji.\nAlpina B10 Bi-Turbo SHD/Klima/Telefon/Tempomat/R-CD/eFH.Klasa emisije: Euro 1, Snaga motora: 360, Mjenjač: Mechanisch, Boja: Schwarz, Opcije karoserije: ABS Klima uredjaj Tempomat\nAlpina B10 3,5/1Klasa emisije: Euro 1, Snaga motora: 254, Mjenjač: Automatisch, Boja: Schwarz, Opcije karoserije: ABS Klima uredjaj Tempomat\nAlpina C2 2.7 Limousine 1988Snaga motora: 207, Mjenjač: Automatisch, Boja: Blau, Opcije karoserije: Klima uredjaj\nOvde je kompletna lista polovnih Alpina ostali kamioni za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Alpina ostali kamioni koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Alpina ostali kamioni koje Vas interesuju.


Flickr želi da stavi ograničeni sadržaj iza Paywall-a | PC Press\n27. mart 2022. 25. mart 2022. Tijana Barašević\nFlickr je popularno mesto gde fotografi mogu da hostuju svoje fotografije i koriste ih kao svojevrsni online portfolio.\nBezbedno mesto za eksplicitne fotografije\nMeđutim, s obzirom na to da postoje razne vrste fotografija, od kojih bi se neke mogle smatrati „eksplicitnim“, čini se da Flickr želi da te fotografije stavi iza paywall-a. Prema Flickr-u, „Fotografi koji prave i stvaraju rad koji bi neki mogli smatrati rizičnim, imaće bezbedno mesto na mreži da komuniciraju jedni sa drugima, dele zajedničke interese i stavljaju svoju umetnost u svet bez straha da će biti uklonjena ili im potpuno zabranjen pristup zajednicama koje vole”.\nFlickr napominje da je u prošlosti i na drugim platformama deljenje eksplicitnog/rizičnog sadržaja ponekad moglo da dovede do brisanja slika ili do zabrane pristupa fotografu sa platforme, pa stavljajući ga iza Paywall-a, obezbeđuje da samo oni koji žele da vide takve slike to i urade, a kreatori iza njih će biti „bezbedni“ (sve dok slike nisu nelegalne, naravno).\nPored ove promene, Flickr je takođe najavio da će korisnici koji možda ne žele da svoje fotografije objave, uskoro morati da plate tu privilegiju. Kompanija kaže da će ograničiti korisnike besplatnih naloga na 50 fotografija koje nisu javne, tako da ako prvenstveno koristite Flickr kao način da delite svoje fotografije sa prijateljima ili članovima porodice, možda ćete morati da nadogradite svoj nalog ako planirate da imate više od 50 od ovih privatnih slika.\n← Activision Blizzard se suočava sa tužbom zbog seksualnog uznemiravanja\nTelegram suspendovan u Brazilu →


RTS :: Delibašić čeka pravosnažnu presudu na slobodi\nHronika Delibašić čeka pravosnažnu presudu na slobodi\nutorak, 06. nov 2018, 22:31 -> 22:32\nDelibašić je u petak izašao iz zatvora u Sremskoj Mitrovici pošto je odslužio celu kaznu.\nNaime, nakon što ga je Specijalni sud u Beogradu oslobodio optužbi u aprilu i ukinuo mu pritvor u tom predmetu, Delibašić nije pušten na slobodu veće je upućen u zatvor u Sremskoj Mitrovici da odsluži kazne po dvema ranijim presudama za falsifikovanje dokumenata.\nDelibašića tužilaštvo i dalje tereti da je zajedno sa pokojnim Slobodanom Šaranovićem organizovao kriminalnu grupu i njene pripadnike podstrekavao da ubiju rođenog brata Luke Bojovića, Nikolu 2013. godine u Beogradu i Miloša Vidakovića u Budvi iste godine.\nTužilaštvo je žalbom zatražilo da se presuda preinači u osuđujuću ili da se ukine i naloži novo suđenje.\nProtiv Šaranovića optuženog da je zajedno sa Delibašićem organizovao ovu grupu postupak je obustavljen zbog smrti jer je u februaru 2017. godine ubijen u Budvi.\nDelibašić je 2016. godine, nakon višegodišnjeg suđenja, zbog nedostatka dokaza pravosnažno oslobođen optužbi da je učestvovao u pljački zalatare "Izrael dajmond centar", u Kolarčevoj ulici u Beogradu 2008. godine.


Al kaida pozvala pobunjenike na jedinstvo\nLider Al kaide, Ajman al Zavahri, pozvao je pobunjenike u Siriji da prestanu da se međusobno sukobljavaju i da se usredsrede na borbu protiv sirijskog predsednika Bašara al Asada.\nAl Zavahri je tu poruku uputio u audio snimku koji je danas postavljen na internet stranicu koju koriste esktremističke organizacije.\nAutentičnost snimka nije mogla da bude potvrđena iz nezavisnih izbora, mada analitičari smatraju da glas podseća na lidera Al kaide, za kojeg se ne zna gde se nalazi. Pobunjenici povezani sa Al kaidom su se poslednjih nedelja sukobljavali sa ostalim pobunjeničkim grupama koje se bore protiv sirijske vlade.\nU međuvremenu, u Ženevi, izaslanik Ujedinjenih nacija i Arapske lige Lakdar Brahimi odvojeno je razgovarao sa predstavnicima sirijskih vlasti i opozicije o narednim potezima u pogledu direktnih pregovora, koji bi trebalo da počnu sutra.\nZa sada ima vrlo malo napretka u naporima da se pronađe sporazumno rešenje, uglavnom zbog neslaganja u vezi sa Asadovom sudbinom. Iranski predsednik Hasan Rohani rekao je na Svetskom ekonomskom forumu u Davosu da je najbolje rešenje održavanje slobodnih i poštenih izbora u Siriji, bez stranog mešanja.\nPredstavnici Asadove vlade i opozicije imali su potpuno oprečne stavove na početku sastanka u Montreu, u Švajcarskoj, tako da analitičari navode da bi se jedino mogao postaviti okvir za pregovore između te dve strane. Sirijci koju su pobegli iz zemlje zbog nasilja šalju jasnu poruku pregovaračima u Švajcarskoj. Fatma Hasan se nalazi u Turskoj.\n“ Želimo da sirijski režim i opozicija zaborave aroganciju i postignu sporazum o okončanju rata. Želimo konačnu odluku. Da li će to postići (specijalni izaslanik Ujedinjenih nacija i Arapske lige) Lahdar Brahimi koji pomaže u pregovorima, ili neko drugi, nije nam važno“.\nSpecijalni izaslanik Ujedinjenih nacija i Arapske lige Lakdar Brahimi i generalni sekretar UN-a Ban ki Mun\nNova runda pregovora počela je ne baš sjajno, s obzirom da su i vladini i opozicini predstavnici tvrdili da zastupaju sirijski narod, dok se borbe nastavljaju širom zemlje.\nNekadašnji američki ambasador u Siriji, Teodor Katuf, veruje da je problem što se svetske sile ne slažu o najboljem rešenju za Siriju. Rusija i Kina podržavaju Asadovu vladu, dok mnogi žele da on ode sa vlasti. Ali ni jedna svetska sila niti Ujedinjene nacije ne žele tamo da rasporede vojnike :\n“To znači da će ishod pregovora biti odlučen ravnotežom snaga u samoj Siriji, između različitih frakcija i režima. A izgleda da trenutno imamo nešto što se bliži potpunom zastoju. Nijedna strana nije sposobna da pobedi drugu. Nijedna strana ne može da se nametne drugoj. Imajući to u vidu, sadašnja situacija može da traje večno, i stradanje, mučenje i ubijanje izbeglica može u nedogled da se produži“.\nMeđutim, bilo bi pogrešno odbaciti važnost mirovne konferencije, smatra penzionisani pukovnik američke vojske Džef Mekosland, i dodaje da su uprkos neslaganjima, Sjedinjene Države i Rusija postigle sporazum o uništenju sirijskog hemijskog oružja, a ovaj sastanak bi mogao da dovede do pregovora suparničkih strana u Siriji. On ne veruje da bi tokom ovih pregovora moglo da se postigne išta više od jednog širokog sporazuma.\n“U najboljem slučaju, meni se čini, a Sjedinjene Države i Rusija bi mogle da se slože s tim mojim stavom, dve strane bi mogle da postignu saglasnost o koracima za izgradnju poverenja, i omogućavanju obnove humanitarne pomoći civilima koji su zahvaćenu sukobom“.\nGeneralni sekretar Ujedinjenih nacija, Ban Ki-mun, zatražio je od obe strane da pregovaraju zarad svog naroda:\n“ Sirijski narod očajnički traži pomoć da bi se izbavio iz noćne more u kojoj se našao“.\nSvetski lideri su zabrinuti zbog izveštaja da se strane terorističke grupe ubacuju u Siriju, a obe strane se optužuju da to omogućavaju. Osim toga, raste zabrinutost da se sukob može proširiti na ceo region. Uprkos hitnosti da se okonča skoro tri godine ratovanja u Siriji, političari i diplomate ne mogu da pruže nadu da će uskoro doći do rešenja.


Konkursi za programe i projekte od javnog interesa u oblastima omladinskog sektora – ICR\nKonkursi za programe i projekte od javnog interesa u oblastima omladinskog sektora\n20. februara 2013. Ξ\nRok za dostavljanje predloga projekata je 15. mart 2013. godine.\n2. Konkurs za podršku karijernom vođenju i savetovanju mladih\nRok za dostavljanje predloga projekata je 6. mart 2013. godine.\nPravo učešća na konkursu 1 imaju imaju udruženja mladih, udruženja za mlade i njihovi savezi koji su registrovani na teritoriji Republike Srbije; koji su upisani u Jedinstvenu evidenciju udruženja mladih, udruženja za mlade i njihovih saveza, u skladu sa Pravilnikom o sadržini i načinu vođenja jedinstvene evidencije udruženja mladih, udruženja za mlade i njihovih saveza („Službeni glasnik RS”, br. 1/12) koju vodi Ministarstvo omladine i sporta; kao i zadužbine i fondacije, osnovane u smislu Zakona o zadužbinama i fondacijama („Službeni glasnik RS”, br. 88/10), koje u svom statutu, pored ostalog, imaju prepoznat kao opštekorisni cilj i aktivnosti vezane za brigu o mladima, i koji dostave Ministarstvu u propisanom roku, predloge projekata na osnovu objavljenog konkursa.\nPravo učešća na konkursu 2 imaju udruženja mladih, udruženja za mlade i njihovi savezi koji su registrovani na teritoriji Republike Srbije; koji su upisani u Jedinstvenu evidenciju udruženja mladih, udruženja za mlade i njihovih saveza, u skladu sa Pravilnikom o sadržini i načinu vođenja jedinstvene evidencije udruženja mladih, udruženja za mlade i njihovih saveza („Službeni glasnik RS”, br. 1/12) koju vodi Ministarstvo omladine i sporta, i koji dostave Ministarstvu u propisanom roku, predloge projekata na osnovu objavljenog konkursa.\nkao i na adresi omladinskog internet portala:\nZa dodatne informacije možete se obratiti na broj telefona: + 381 11 311 33 19 ili putem elektronske pošte na adresu:\nXVIII Javni poziv za dodelu bespovratnih finansijskih sredstava za direktne investicije\nKonkurs za regresiranje prevoza učenika srednjih škola\nProgram mera za podršku razvoja poslovnih zona\n24. januara 2014. Ξ\nJavni konkurs za izgradnju, održavanje i opremanje zdravstvenih ustanova\n19. januara 2016. Ξ\nKonkurs za finansiranje ili sufinansiranje projekata iz oblasti digitalizacije kulturnog nasleđa i savremenog stvaralaštva


Sreda, 6. jun 2007.\nPredsednik Narodne skupštine primio izvestioca Evropskog parlamenta za Srbiju\nPredsednik Narodne skupštine Republike Srbije Oliver Dulić razgovarao je danas u Domu narodne skupštine sa izvestiocem Evropskog parlamenta za Srbiju Jelkom Kacinom, koji se nalazi u višednevnoj poseti Beogradu radi pripreme izveštaja o napretku Srbije u pristupnim pregovorima za ulazak u Evropsku uniju.\nPredsednik Narodne skupštine Republike Srbije Oliver Dulić razgovarao je danas u Domu narodne skupštine sa izvestiocem Evropskog parlamenta za Srbiju Jelkom Kacinom, koji se nalazi u višednevnoj poseti Beogradu radi pripreme izveštaja o napretku Srbije u pristupnim pregovorima za ulazak u Evropsku uniju.<?xml:namespace>\nJelko Kacin je rekao da je sada pravi trenutak da se učini pomak u našem približavanju Evropskoj uniji i da u Evropskom parlamentu postoji spremnost da se pomogne Srbiji i ubrza proces njene evropske integracije. Međutim, bez pune saradnje sa Haškim tribunalom Srbija neće moći da potpiše sporazum o pridrživanju i stabilizaciji, naglasio je Kacin i dodao da naša zemlja ima potencijal i da ga mora iskoristiti i pokazati da je sposobna da uradi mnogo više na tom putu.\nPredsednik Dulić je istakao da je za nas važno da se okonča saradnja sa Haškim tribunalom i da je Srbiji stalo da se što brže priključi Evropskoj uniji. On je preneo uveravanja da će Narodna skupština učiniti sve da bude institucija koja će ubrzavati proces evropskih integracija, kako bi naša zemlja snažno krenula tim putem i za nekoliko godina postala član Evropske unije .\nPredsednik Narodne skupštine i izvestilac Evropskog patrlamenta razgovorali su i o budućoj saradnji i uspostavljanju direktnih kontakata Narodne skupštine i Evropskog parlamenta. Kao izvestilac za Srbiju, Kacin je rekao da će redovno izveštavati Evropski parlament o putu stvaranja parlamentarne demokratije i napretku u procesu pregovora o stabilizaciji i pridruživanju i da će se u Evropskom parlamentu već ovog meseca raspravljati o izveštaju o Srbiji.


Svetski brend izabrao Svilajnac: Ariston otvara robotizovanu fabriku - Srbija Vesti - Aktuelno|net\nSvetski brend izabrao Svilajnac: Ariston otvara robotizovanu fabriku\nSvetski brend "Ariston“ je posle više od godinu dana ispitivanja tržišta u Srbiji odlučio da novu fabriku izgradi u Svilajncu. S opštinom je već potpisan ugovor o iznajmljivanju hale od 4.000 kvadratnih metara u "Velikom polju“, ali je ugovorom predviđeno da je i otkupe ukoliko budu zadovoljni proizvodnjom.\nZrenjaninci dobijaju fabriku izduvnih sistema, "prodisaće" BMV, Porše\nGrupacija GLM, koja se bavi proizvodnjom izduvnih sistema za auto-industriju, otvoriće svoju fabriku u Zrenjaninu. U prvoj fazi rada fabrike biće zaposleno 150 radnika, a kako se posao bude širio, zaposlenje će dobiti još toliko radnika.\nNova italijanska fabrika, samo u Vojvodini ih je već 70\nU Zrenjaninu je otvorena prva fabrika italijanskog preduzeća GLM Group u Srbiji.\nOtvorena fabrika GLM u Zrenjaninu\nBEOGRAD: U Zrenjaninu je danas otvorena prva fabrika italijanskog preduzeća GLM Group u Srbiji.\nRadnici ponovo sprečili izvršitelje da uđu u fabriku u Čačku


Вучић присуствовао вежби српских и америчких падобранаца\nPadobranci srpske i američke vojske, njih 120, održali su danas zajedničku vežbu na aerodromu Lisičiji jarake, a predsednik Republike Aleksandar Vučić rekao je da je vežba dvostruko značajna – i zbog zajedničke obuke i zbog stvaranja partnerstava, saradnje i prijateljstava “tamo gde nismo mogli uvek da se pohvalimo u prošlosti”.\n„Ponosan sam na srpske vojnike koji su pokazali da sa padobranima T11 iz aviona Herkules c130 mogu da skaču. To kažem, zato što mi nemamo padobrane sa kupolama i skačemo sa takozvanim krilo padobranima i ovde je mnogo veća brzina pri sletanju. Videli ste da su to tvrdi doskoci, ali naši momci pokazali su odličnu pripremljenost”, rekao je predsednik nakon vežbe.\nVucicć je izrazio zadovoljstvo vežbom, koja je, kako je rekao, bila veoma složena, komplikovana, u kojoj su srpski i američki vojnici zajedno pokazali kako i u složenim meteo uslovima mogu na veoma uspešan način da postignu dobre rezultate.\n„Mislim da ona ima dvostuki značaj- zajednička obuka, zajednička iskustva, učenje, upoznavanja jednih sa drugima, a drugo je stvaranje partnerstava, saradnje i prijateljstava tamo gde nismo mogli uvek da se pohvalimo u prošlosti. Mislim da su oba cilja u potpunosti ispunjena, ja sam zahvalan ambasadi SAD, ali i Evropskoj komandi oružanih snaga SAD i Nacionalnoj gardi Ohaja, sa kojima imamo dobru saradnju”, rekao je Vučić.\nPredsednik je istako da veruje da će takva vrsta partnerstava i saradnje postojati i ubuduće, pri čemu će Srbija, naglašava, „uvek ljubomorno čuvati“ svoju vojnu neutralnost.\n„Veoma sam zahvalan svim mladićima koji su učestvovali, kako srpskim, tako i američkim i veoma sam zadovoljan rezultatima vežbe. Kao što sam juče govorio u jednoj školi, ne dobijate samo novu veštinu, već, kroz ovakve susrete stičete i prijatelje, što je od značaja ne samo za ove vojnike, već i za našu zemlju”, rekao je Vučić.\nAmbasador SAD Kajl Skat, koji je takođe prisustvovao vežbi, istakao je da su takve vežbe veoma važne za interoperabilnost snaga, ali i da je još važniji simbol – „vaši vojnici i naši vojnic“, srpski i američki padobranci, rame uz rame, da se izgrade novi odnosi i da se pripreme za zajedničke izazove budućnosti.\n„To je, mislim, današnja poruka. Naši su bili veoma impresionirani mogućnostima srpskih padobranaca i mislim da je ova vežba bila veoma uspešna i nadamo se da ćemo je ponoviti u budućnosti“, rekao je Skat.\nIz dva aviona “Herkules c130” 86. Avijacijskog puka SAD, iskočilo je 120 padobranaca, 60 srpskih i 60 američkih, sa oko 300 metara visine.\nPadobranci su iznad aerodroma Lisičji jarak iskočili iz dva naleta aviona padobranom sa kupolom T11.\nDanas je realizovan zajednički desant padobranaca Specijalne brigade Vojske Srbije i 173. padobranske brigade Evropske komande Oružanih snaga SAD.


Bojana Bogosav, Ana Adžić\nNovinar Jovanović je jedva izvukao živu glavu iz požara\nNa današnjem suđenju u Drugom osnovnom sudu u Beogradu pročitan je samo optužni predlog, a novo ročište u ovom slučaju zakazano je za 26. jul.\nMnoge prisutne sablaznili su podrška i aplauz upućeni Simonoviću, no ipak, okupljeni su novinarima rekli da su njegovi simpatizeri i da su došli da ga podrže.\nInače, Jedan od branilaca podneo je uoči današnjeg ročišta molbu za odlaganje jer u isto vreme imao još jedno suđenje na kojem, kako je naveo u zahtevu, morao da prisustvuje.\nPrvi put suđenje je odloženo zbog toga što se na sudu nije pojavio Simonović - i situacija će biti sledeća: skoro šest i po meseci od paljenja kuće Milana Jovanovića i više od dva meseca od podizanja optužnice, četvorica optuženih i dalje nisu ni počela da odgovaraju za svoja dela. Za sve to vreme, svi optuženi osim Marinkovića, koji je u pritvoru zbog drugog dela, nalaze se na slobodi i imaju mogućnost da utiču na svedoke, ali i ponove delo, iako je sud procenio da ne postoje elementi za tu mogućnost.\nDA IZNESE ODBRANU\nInače, na početku glavnog pretresa (planiranom za danas) tužilaštvo i branioci okrivljenih trebalo je da daju uvodne reči u ovom procesu, a nakon toga da optuženi Dragoljub Simonović, Vladimir Mihailović, Igor Novaković i Aleksandar Marinković trebalo bi da iznesu svoju odbranu, ili da priznaju delo. Međutim, danas je praktično samo pročitan optužni predlog i zakazano novo ročište.\nUprkos tome, novinar kojem je kuća izgorela do temelja i koji se jedva spasao iz vatrene stihije, dane provodi uz zaštitu policije i u strahu hoće li se ponoviti užas od decembra prošle godine kada je, kako se sumnja, Aleksandar Marinković bacio flašu punu benzina u garažu njegove kuće i zapalio je.\nZAVRŠENA ISTRAGA PROTIV PREDSEDNIKA OPŠTINE GROCKA Čeka se optužnica, Simonoviću preti do PET GODINA ROBIJE\nPodsetimo, Dragoljub Simonović, bivši predsednik opštine Grocka, kako je ranije navelo tužilaštvo, podstrekavao je Mihailovića da pronađe nekog od poverenja "ko bi u vidu opomene Jovanoviću" zapalio automobil, dajući precizne podatke o automobilu i gde se nalazi, nudeći za to novčanu nadoknadu. Nakon toga je Mihajlović nagovorio Novakovića da nađe čoveka od poverenja koji bi zapalio automobil Jovanovića.\nNovaković je za to angažovao Aleksandra Marinkovića u zamenu za otpis duga, što je on i učinio.\nKako smo ranije pisali, paljenje kuće novinara Žig infa, koje je, kako se sumnja, naložio bivši predsednik opštine Grocka Dragoljub Simonović, bio je dobro osmišljen plan nastao čak tri meseca pre realizacije. U optužnom predlogu koji je Drugom osnovnom sudu podnelo javno tužilaštvo, a u koje je "Blic" imao uvid, ukazano je da je Dragoljub Simonović došao na ideju da se zaplaši novinar Milan Jovanović, sa kojim je imao problem zbog tekstova u kojima je Jovanović pisao o njegovim navodnim mahinacijama s opštinskim novcem, za vreme jedne proslave u restoranu "Mirovica" krajem septembra prošle godine.\nSimonović se, kako se sumnja, u toku proslave osamio sa Vladimirom Mihailovićem, policajcem i njegovim poznanikom, kojem je tražio da mu pomogne i pronađe nekog ko će zapaliti automobil čoveka sa kojim ima problem, ne otkrivajući o kome je reč, već samo gde živi i koji je automobil u pitanju.\nKazne od pet do osam godina robije\nZa okrivljenog Vladimira Mihajlovića, kao saučesnika u izvršenju krivičnog dela, zatražena je kazna zatvora u trajanju od pet godina, za Igora Novakovića, okrivljenog kao saučesnika, kazna zatvora u trajanju od pet godina, a za Aleksandra Marinkovića kao izvršioca kazna zatvora u trajanju od šest godina. Za Dragoljuba Simonovića, kao nalogodavca paljenja kuće, sud je tražio osam godina robije.


Obavještenja i najave – Page 255 – Prnjavor.info\nAprilsko izdanje lista “Naš zavičaj”\nNa prodajnim mjestima štampe u Prnjavoru pojavilo se aprilsko izdanje lista „Naš zavičaj“. Opširno o proslavi Dana opštine, intervju sa načelnikom Gatarićem,Kuvajćani pomažu udruženje „Neven“, priča o ljepotici Marijani, koliko košta najskuplji ovan u regiji, […]\nGrad će sutra biti bez vode\nSvi potrošači na području Prnjavora sutra će ostati bez vode zbog sanacije potencijalnog kvara uočenog na glavnom cjevovodu, rekao je Srni direktor Komunalnog preduzeća “Vodovod” Prnjavor Dragomir Đurđević. Đurđević je rekao da je kvar uočen […]\nSrpska crkvena muzika i pojanje kroz istoriju i danas\nKlokić od danas u posjeti Boloslavjecu\nMinistar za ekonomske odnose i regionalnu saradnju Republike Srpske Zlatan Klokić boraviće danas i sutra u radnoj posjeti gradu Boloslavjecu u Poljskoj. U okviru ove posjete Klokić će prisustvovati konferenciji “Došli smo, ovdje smo, bićemo […]\nDanas monokomedija “Ljubav na leskovački način”\nU povodu obilježavanja Dana opštine danas (30. marta) sa početkom u 19:30 časova u Centru za kulturu biće održana monokomedija „Ljubav na leskovački način“ u izvođenju Vesne Anđelković. Ovo je zadnja manifestacija povodom obilježavanja Dana […]\nDanas nastavak 44. sjednice Skupštine opštine\nNastavak 44. sjednice Skupštine opštine Prnjavor biće održan u ponedjeljak 28. marta sa početkom u 10.00 časova. U nastavku 44. redovne sjednice odbornici će razmatrati preostalih osam tačaka dnevnog reda: 14. Izvještaj o poslovanju KP […]\nSutra maskenbal za djecu\nU povodu obilježavanja Dana opštine sutra (27.03.) će u popodnevnim časovima biti organizovan maskenbal za djecu. Okupljanje učesnika planirano je za 17.00 časova u Centru za kulturu, nakon čega slijedi defile kroz glavnu ulicu i […]\nU Prnjavoru će sutra brojnim aktivnostima biti obilježen Dan opštine. Rukovodstvo opštine upriličiće u 9.30 časova sastanak sa gostima, delegacijama iz bratimljenih opština. Parastosi i polaganje vijenaca predviđeni su u Spomen-hramu na Vučijaku i kod […]\nU okviru programa obilježavanja Dana opštine, večeras će biti održan koncert Škole za osnovno muzičko obrazovanje Prnjavor sa gostima. Početak koncerta je predviđen za 19.30 časova, u velikoj sali Centra za kulturu. Organizator ove manifestacije […]\n« 1 … 254 255 256 … 263 »